Ντάμπο | FLIX\nΠολύ Disney, ελάχιστος Τιμ Μπάρτον. Το live-action remake του συγκινητικού κλασικού animation του '41 είναι ένα βαρυφορτωμένο, ρετρό-φουτουριστικό blockbuster, με προσεγμένη παραγωγή, αλλά χωρίς συναίσθημα, πόνο, τρέλα, σκοτεινιά, μαγεία.\n24 Μάρ 2019 Πόλυ Λυκούργου\nΑμερική, καλοκαίρι 1919. Ο Α' Παγκόσμιος Πόλεμος έχει μόλις εκπνεύσει, αφήνοντας τη χώρα με βαθιά τραύματα – ορφανεμένες οικογένειες, επιδημίες, οικονομική κρίση. «Το Τσίρκο των Αδελφών Μέντιτσι» υπόσχεται να σε κάνει να τα ξεχάσεις όλα αυτά με θέαμα, ψυχαγωγία, φαντασμαγορικά νούμερα. Ή, τουλάχιστον, κάποτε ήταν φαντασμαγορικά. Τώρα στέκεται κι αυτό ρημαγμένο, αποδεκατισμένο, χρεωκοπημένο. Ο Χολτ Φάριερ, ο όμορφος καβαλάρης καουμπόη και πάλαι ποτέ κεντρικό νούμερο του Μέντιτσι, επιστρέφει από το μέτωπο, αλλά κι αυτός λειψός – έχει χάσει το ένα του χέρι στον πόλεμο και την αισιοδοξία του για ζωή στην είδηση ότι η γυναίκα του πέθανε από τη φονική γρίπη. Στο τσίρκο τον περιμένουν τα δυο μικρά του παιδιά, αλλά όχι η ατραξιόν του. Ο Μέντιτσι αναγκάστηκε να πουλήσει τα άλογά του και να επενδύσει τα τελευταία του χρήματα σε μία έγκυο ελεφαντίνα. Ενα μωρό ελέφαντας ίσως να προσελκούσε το μουδιασμένο κοινό και να ήταν η λύση στο οικονομικό τους πρόβλημα.\nΟταν όμως η Κυρία Τζάμπο γεννά τον Τζάμπο Τζούνιορ, βρίσκονται μπροστά από κάτι που δεν έχουν ξαναδεί: το ελεφαντάκι έχει τεράστια αυτιά κι όλοι το κοροϊδεύουν και το φωνάζουν «Ντάμπο». Κι εκεί που οι ελπίδες του Μέντιτσι κάνουν φτερά, το ίδιο κάνει κι ο «Ντάμπο»: απλώνει τα αυτιά του και... πετάει! Η είδηση κεντρίζει το ενδιαφέρον του μεγαλοεπιχειρηματία του θεάματος Β. Α. Βεντεβέρε , ο οποίος εξαγοράζει όλο το τσίρκο του Μέντιτσι και τους μεταφέρει στη «Dreamland», το τελευταίας τεχνολογίας Πάρκο Ψυχαγωγίας του, με σκοπό να πακετάρει το νούμερο του ιπτάμενου ελέφαντα για τις μάζες και να γίνει δισεκατομμυριούχος.\nΗ live action μεταφορά ενός από τα κλασικότερα κι από τα πιο υπέροχα animation της Disney (1941) ήταν ένα μεγάλο στοίχημα. Η επιλογή του Τιμ Μπάρτον στη σκηνοθεσία ήταν ένα ακόμα μεγαλύτερο. Από την αρχή της καριέρας του, ο Μπάρτον υπογράφει ταινίες, βαθιά σκοτεινές και αφοπλιστικά ρομαντικές, όπου πρωταγωνιστής είναι πάντα το διαφορετικό, το περιθωριοποιημένο, το «τέρας». Η ιστορία του «ασχημόπαπου» ελέφαντα που το ελάττωμά του είναι το θαυμαστό του ταλέντο, έμοιαζε ιδανική για να φωτιστεί από το παράδοξο, ιδιοσυγκρασιακό βλέμμα του.\nΔυστυχώς όμως, το βλέμμα του Μπάρτον καταλήγει αιχμαλωτισμένο με χοντρό χαλκά -σαν την μαμά του «Ντάμπο»- από ένα στούντιο που απαιτούσε ένα χορταστικό blockbuster και μπούκωσε την ιστορία και την εικόνα με τόση βαριά λεπτομέρεια, που το κακόμοιρο ελεφαντάκι της έπαψε να είναι ο πρωταγωνιστής.\nΝαι, ο σεναριογράφος Ιχρεν Κρούγκερ, μοιάζει να βάζει τον ίδιο τον «Nτάμπο» στην άκρη. Παίρνει ως αφορμή και πάτημα την ραχοκοκκαλιά της κλασικής ιστορίας (το βιβλίο του 1939 των Ελεν Αμπερσον και Χάρολντ Περλ και την animation ταινία της Disney του 1941) και σήμερα θέλει να τα πει όλα: για τους αμερικανούς βετεράνους που επιστρέφουν από τους πολέμους σακατεμένοι και χωρίς βοήθεια, για την οικονομική κρίση που αποδεκατίζει τον κοινωνικό ιστό, για τη φύση που δεν σεβόμαστε και τα αιχμαλωτισμένα ζώα που καταπιέζουμε, για την απληστία του καπιταλισμού και των μεγάλων επιχειρήσεων που καταπίνουν τις μικρές. Κι ενώ όλα αυτά είναι θεμιτά (ειδικά η ειρωνική κριτική εναντίον της ίδιας της Disney που έχει εξαγοράσει τα πάντα πια – ακόμα και η «Dreamland» της ταινίας μοιάζει να κλείνει το μάτι στην Disneyland) όλα μοιάζουν φορσέ, φορετά – σαν να βλέπει κανείς ξεκάθαρα τις ραφές, τα γρανάζια του animatronic ελέφαντα που κάτω από το βάρος τόσων μηνυμάτων αδυνατεί να απογειωθεί και να συγκινήσει. Κι είναι τόσο κρίμα που, για πρώτη φορά σε παιδική ταινία, το μικρό κοριτσάκι της ιστορίας είναι και το μυαλό της (η κόρη του Χολτ είναι ένα δυναμικό 10χρονο που θέλει να γίνει η επόμενη «Μάνταμ Κιουρί»), αλλά ακόμα κι αυτό να μοιάζει σαν μία προσθήκη της τελευταίας στιγμής, ένα ακόμα #metoo μπάλωμα.\nΑλλά ας μιλήσουμε για τον ελέφαντα στο δωμάτιο: που είναι η τρέλα του Μπάρτον; Μας έχει λείψει. Πόσα χρόνια έχει να κάνει μία ταινία που θα παραδοθεί στις εμμονές του, θα τολμήσει να μάς βάλει πίσω από την κουρτίνα του παραλληρηματικού του μυαλού, θα μάς βυθίσει στο μαύρο, θα ανεβάσει την ένταση στο κόκκινο και θα πλάσει έναν τόσο ξέφρενα θεότρελο, τόσο έξω-από-τις-γραμμές, τόσο larger-than-life πρωταγωνιστικό χαρακτήρα που θα ακολουθούσαμε μαγεμένοι;\nΑυτό είναι το συστατικό που λείπει: η ιδιοσυγκρασιακή, αχαλίνωτη, αλογόκριτη τρέλα του Μπάρτον έκανε τον «Σκαθαροζούμη» ακαταμάχητο, τον «Ψαλλιδοχέρη» ερωτεύσιμο, τον «Batman» πολυδιάστατο, τον «Ed Wood» ένα αριστούργημα. Οταν ο δημιουργός καλούπωσε τη φόρμουλα, πακετάρισε το χάος, στρίμωξε το όραμα κατέληξε με ταινίες της τελευταίας του δεκαετίας. Και, δυστυχώς, το ελεφαντάκι του δεν απέχει από αυτές τις αποτυχίες.\nΝαι, υπάρχει κάτι στο production design της «Dreamland» που ξαναθυμίζει την Art Deco, σκοτεινή, εξπρεσιονιστική φαντασία του Μπάρτον. Και το να βλέπει κανείς τους Μάικλ Κίτον και Ντάνι Ντε Βίτο σε «Batman» reunion (με κόντρα ρόλους «καλού/κακού») θα έπρεπε να είναι απολαυστικό. Δεν είναι. Τίποτα δεν αναπνέει κάτω από τον παχύδερμο όγκο της «Disney». Το στούντιο που μάς έδωσε την πρώτη «Ντάμπο» συγκινητική ιστορία, σήμερα αδυνατεί να ξαναβρεί την καρδιά και την τόλμη του. Από αυτό το ρετρό-φουτουριστικό ριμέκ λείπει το συναίσθημα, ο πόνος, η μαγεία. Ναι, ειρωνικά, σ' ένα μαγικό σύμπαν, κανείς δεν είναι μαγικός. Ούτε ανθρώπινος ήρωας, ούτε ζώο. Ούτε ενήλικας, ούτε παιδί. Ούτε καν οι μπαρτονικές καρικατούρες των «τεράτων» του τσίρκου.\nΕνα τέλειο ψηφιακό κατασκεύασμα ανοίγει τα φτερά του και πετά και η καρδιά σου δεν χάνει ένα χτύπο όπως όταν έβλεπες τον χειροποίητο King Kong στην κορυφή του Empire State Building. Ενα πάνγλυκο, αληθοφανές, γαλανομάτικο ελεφαντάκι αποχαιρετά τα παιδάκια της ιστορίας και δεν σπαράζεις όπως (ακόμα και σήμερα διαλύεσαι) με τη ρυτιδιασμένη κούκλα του «E.T.». Τίποτα δεν κατάφερε να σε παρασύρει, να σε αγγίξει, να σε κάνει (όπως η αφίσα του τσίρκου του Μέντιτσι υπόσχεται) «να πιστέψεις». Και το χρειαζόσουν τόσο πολύ...\nΠροηγούμενο Επιστροφή στην Κορυφή Επόμενο Ο Καθηγητής και ο Τρελός


Είμαι καθηγήτρια Κλασικής Φιλολογίας και τελειόφοιτη Παιδαγωγικής με διδακτική πείρα και αναλαμβάνω την υποστηρικτική - εξατομικευμένη διδασκαλία μαθητών δημοτικού, γυμνασίου και λυκείου, αλλά και μαθητών με μαθησιακές δυσκολίες. Εκτός από την κάλυψη της σχολικής ύλης στόχος μου είναι ο μαθητής να εφοδιαστεί με τις δεξιότητες μάθησης (στρατηγικές και πρακτικές αποδοτικής μάθησης).\nΣε ορισμένα μαθήματα και όπου είναι αυτό δυνατό θα χρησιμοποιούμε και Η/Υ για πιο ευχάριστο μάθημα.\nΟι τιμές μου είναι πολύ προσιτές και φυσικά συζητήσιμες.\nΙδιαίτερα Μέσης Εκπαίδευσης, Ιδιαίτερα Φιλολογικών, Ιδιαίτερα Αρχαίων, Ιδιαίτερα Έκθεσης, Ιδιαίτερα Ιστορίας, Ιδιαίτερα Μαθήματα Λατινικών\nΦιλολογικά μαθήματα Τρίκαλα\nΠτυχιούχος - Κέντρο\nΣυνολικές Προβολές: 466


Με Γιάννη κυρίαρχο δεν φοβούνται τους Μάτζικ οι Μπακς - Ειδήσεις - νέα - Το Βήμα Online\nΜε Γιάννη κυρίαρχο δεν φοβούνται τους Μάτζικ οι Μπακς\nΤο Μιλγουόκι έκαμψε την αντίσταση του Ορλάντο για τρίτη φορά στα πλέι οφ, έκανε το 3-1 και ο Greek Freak τους οδηγεί με ασφάλεια στα ημιτελικά της Ανατολής\nΘα μπορούσαν να έχουν καθαρίσει γρήγορα το ματς, όμως όπως και να έχει οι Μιλγουόκι Μπακς επικράτησαν στο 4ο ματς με τους Ορλάντο Μάτζικ με σκορ και πραγματοποίησαν το 3-1 στη σειρά και θέλουν μία ακόμα νίκη για να περάσουν στα ημιτελικά της Ανατολής.\nΚορυφαίος όλων; Εννοείται ο Γιάννης Αντετοκούνμπο ο οποίος σταμάτησε στους 31 πόντους και 15 ριμπάουντ, την ώρα που ο Βούτσεβιτς έβαλε δύσκολα στους αντίπαλους ψηλούς πετυχαίνοντας επίσης 31 πόντους αλλά και με 6 τρίποντα.\nΟι Μπακς τα χρειάστηκαν για τα καλά. Όταν ο Γιάννης έβγαινε από το παρκέ για να πάρει τις απαραίτητες ανάσες, οι Μάτζικ δεν αστειευόντουσαν, ή για να είμαστε πιο συγκεκριμένοι ο Βούτσεβιτς δεν είχε όρεξη για να κάνει πλάκα.\nΜε τον Greek Freak στο παρκέ τα Ελάφια είναι άλλη ομάδα, για αυτό ο Μπάντελχόζερ αναγκάστηκε να κρατήσει για ώρα τον Έλληνα σταρ για να μην έχει… προβλήματα.\nΈτσι ήρθε και το 3-1 στη σειρά της προημιτελική φάσης της Ανατολικής Περιφέρειας, με την παρέα του Γιάννη να παλεύει την Τετάρτη για μία ακόμα νίκη που θα της δώσει το εισιτήριο για την επόμενη φάση, όπου και θα περιμένει το νικητή του ζευγαριού Χιτ-Πέισερς.\nΣτα του ματς από την αρχή μπήκαν δυνατά και έκλεισαν το πρώτο δωδεκάλεπτο στο υπέρ τους 22-18. Οι δύο ομάδες ήταν χέρι-χέρι στην δεύτερη περίοδο, με το ημίχρονο να τους βρίσκει με 6 πόντους απόσταση (58-52).\nΠαρότι οι Μπακς πέρασαν ακόμα και με εννιά πόντους στο τρίτο δωδεκάλεπτο (63-54), ο Φουρνιέρ και ο Φαλτζ έκαναν ζημιά για το 72-71 των Μάτζικ. Εκεί κάπου σοβαρεύτηκαν τα Ελάφια, ο Γιάννης έκλεισε την περίοδο με τρίποντο για το 84-81 και μαζί με τον Μίντλετον έφτασε την διαφορά στους 19 πόντους στα μέσα του τελευταίου δωδεκάλεπτου (102-83).\nΤο Ορλάντο προχώρησε στην τελευταία του προσπάθεια, πλησίασε μέχρι και τους 7 (107-100), όμως η επιστροφή του Greek Freak τελείωσε μία και καλή την αναμέτρηση.


Τραύμα, συλλογική Μνήμη, Επανόρθωση μέσω του «Άλλου» | Θεσσαλονίκη - 6/5/2022 - Ινστιτούτο Νίκος Πουλαντζάς\nΤραύμα, συλλογική Μνήμη, Επανόρθωση μέσω του «Άλλου» | Θεσσαλονίκη – 6/5/2022\n6 Μαΐου @ 6:00 μμ - 8:00 μμ\n« Η γαλλική κοινωνία και πολιτική εν μέσω εκλογικών αναμετρήσεων: Σε (α)διέξοδο;\nΟ λόγος σε σας! Συζητάμε με αφορμή την έρευνα “Νεολαία. Συνήθειες, αντιλήψεις και πολιτική συμπεριφορά” »\nΤο Ινστιτούτο Νίκος Πουλαντζάς και ο Όμιλος Φίλων Θεσσαλονίκης του ΙΝΠ διοργανώνουν μια σειρά επετειακών δράσεων μνήμης για τα 100 χρόνια από το 1922 στο πλαίσιο ενός προγράμματος με θέμα «Εκατό χρόνια από το 1922: Ταυτότητες, δομές, πολιτική στην Ελλάδα του Μεσοπολέμου και ειδικά στις Νέες Χώρες».\nΤο 1922 θεωρείται τομή για τον ελληνικό κοινωνικό σχηματισμό καθόσον σημαίνει την αναδίπλωση της παροικιακής αστικής τάξης και των προσφύγων στα τελικά όρια του ελληνικού κράτους – έθνους. Με αφετηρία τον Πρώτο Παγκόσμιο πόλεμο εξελίσσεται αυτή η περιπέτεια, που στην Ελλάδα μεταφράζεται κυρίως ως προσφυγικό, και συντέλεσε στη διαμόρφωση δομών και θεσμών στα κράτη που ενεπλάκησαν.\nΤι σημαίνει το 1922 σήμερα; Γιατί επιμένουμε να το βλέπουμε αποκομμένο από το ιστορικό του συγκείμενο, ως εξαιρετικό και μοναδικό γεγονός; Λαμβάνοντας υπόψη τις μέχρι σήμερα μελέτες, το ενδιαφέρον μας επικεντρώνεται όχι μόνο στην εκστρατεία αυτήν καθ’ εαυτή και στην εγκατάσταση των προσφύγων στην Ελλάδα αλλά στον Μεσοπόλεμο ευρύτερα, κυρίως στην περιοχή των λεγομένων Νέων Χωρών.\nΟ «σύντομος» ελληνικός Μεσοπόλεμος (1922-1940) χαρακτηρίστηκε από την προσπάθεια ομογενοποίησης ενός ετερόκλητου εθνοτικά και πολιτισμικά πληθυσμού. Την ίδια περίπου εποχή τα κράτη που προέκυψαν από τη διάλυση των τριών αυτοκρατοριών, της Αυστροουγγρικής, της Ρωσικής και της Οθωμανικής, βρέθηκαν στην ανάγκη να ενσωματώσουν και να ομογενοποιήσουν τους πληθυσμούς τους και να επουλώσουν τα τραύματα του πολέμου. Υπάρχουν εμφανείς αναλογίες με φαινόμενα που καταγράφηκαν την ίδια εποχή σε άλλες βαλκανικές ή ευρωπαϊκές χώρες. Μια προσπάθεια να εντοπιστούν και να μελετηθούν οι ιδιαιτερότητες, οι συγκλίσεις και οι αποκλίσεις της ελληνικής περίπτωσης σε σχέση με το ευρύτερο και το περιφερειακό της πλαίσιο θα βοηθούσε να απαντηθεί το παραπάνω ερώτημα. Η διεπιστημονική και συγκριτική προσέγγιση μπορεί να ξεδιπλώσει διάφορες κοινωνικές, πολιτικές και οικονομικές πλευρές του Μεσοπολέμου.\nΜεθοδολογικά προκρίνεται η διατύπωση ερωτημάτων τα οποία αφορούν σύγχρονα φαινόμενα που διαμορφώνουν κοινωνικές, πολιτικές και πολιτισμικές ταυτότητες και τα οποία θα αποτελέσουν την αφετηρία για σκέψη, έρευνα και συζήτηση ως προς την περίοδο του Μεσοπολέμου. Οι εκδηλώσεις είναι απότοκο ενός μεθοδολογικού διεπιστημονικού εργαστηρίου, που προηγήθηκε.\nΣτόχος των Ημερίδων-Εκδηλώσεων είναι:\nΗ ανίχνευση των «πολλών Ελλάδων» που συναντήθηκαν εντός των ορίων της νέας εθνικής- επικράτειας. Η κριτική επανεξέταση των ερευνητικών ευρημάτων.- Η ανάδειξη της πολιτικής και ιδεολογικής σημασίας των σύγχρονων καίριων προβλημάτων (προσφυγικό, μετακίνηση πληθυσμών, πόλεμοι) αλλά και της κριτικής προς τις απλοϊκές και γραμμικές εθνοκεντρικές αφηγήσεις που περιστέλλουν τη σημασία της επετείου, αποτελεί καθήκον του ΙΝΠ.\nΣτο πρόγραμμα προβλέπονται τρεις δημόσιες εκδηλώσεις: η πρώτη στις 6 Μαΐου, η δεύτερη τον Ιούνιο, η τρίτη τον Οκτώβριο.


MW Ερωτηματολόγιο: OLI STEADMAN | Music Works\nHome » MW Ερωτηματολόγιο: OLI STEADMAN\n26 Μαρτίου 2015 21 Νοεμβρίου 2019 / Διεθνής σκηνή,Εναλλακτικό ποπ-ροκ,Συνεντεύξεις\no OLI STEADMAN (STORNOWAY)\nMSc στην Χημεία από το Πανεπιστήμιο του Warwick.\nΤο φεστιβάλ Pitchfork στο Παρίσι, που επιμελήθηκαν οι Bon Iver και το session που κάναμε την ίδια μέρα, για το Blogotheque. To φεστιβάλ Positivus (Λετονία), μαζί με τους Muse και Scissor Sisters. Το European Culture Congress (Wroclaw) (σημ.μτφ.Πολωνία), δίπλα στον Brian Eno.\nΜία κυκλοφορία στην κορυφή των τσαρτ και μια περιοδεία με τους Stornoway, στην πατρίδα μου την Νότια Αφρική.\n‘Make Yourself’ by Incubus, ‘Bunny Ain’t No Kind Of Rider’ by Of Montreal, ‘Death By Numbers’ by Noah And The Whale.\n5. DESERT ISLAND DISCS /(ΔΙΣΚΟΙ ΓΙΑ ΕΝΑ ΕΡΗΜΙΚΟ ΝΗΣΙ);\n7.ΤΙ ΜΟΥΣΙΚΗ ΑΚΟΥΣ ΤΩΡΑ;\nΤο side project που έχω – μιά μπάντα που ονομάζεται Count Drachma και παίζει αφρικάνικη fusion folk μουσική.\n10.ΒΙΝΥΛΙΟ, ΚΑΣΕΤΑ, CD, MP3 ή WEB STREAMING;\nWeb streaming, οποιαδήποτε στιγμή – Spotify rules!\nΗ συμμετοχική χρηματοδότηση είναι το μέλλον της indie μουσικής. Μπάντες, brands, directors, developers, ολόκληρα κινήματα μπορούν να δημιουργηθούν από έναν τρόπο χρηματοδότησης, δεσμευτικό μέσω προ-παραγγελίας, από το κοινό, για να γίνει μία δουλειά. Αντί να λέμε στον καταναλωτή: “αυτή η κυκλοφορία υπάρχει, θα πρέπει να εμφανιστείς, για να πληρώσεις το αντίτυπό σου”, τώρα έχουμε τους fans να είναι μέρος της επιμέλειας/δημιουργίας ενός έργου. Είναι μια μετατόπιση της ρητορικής σε:\n“ Γειά ! Είμαστε μιά μπάντα, είσαι ένας φίλος της μουσικής, και έχουμε μιά φανταστική, αν όχι τρελή, ιδέα για την μουσική μας. Βοήθησέ μας να την κάνουμε πραγματικότητα, προ-παραγγέλνοντάς την και δείχνοντάς μας εμπιστοσύνη, όντας μέλος αυτού του εγχειρήματος. Θα σε δούμε την ημέρα της κυκλοφορίας!”. Αυτό το βρίσκω μια πολύ περισσότερο περιεκτική και ειλικρινή σχέση. Είναι πολύ θετικό που κάνουμε το άλμπουμ μας (σημ. μτφ: “Bonxie” το καινούργιο άλμπουμ των Stornoway) μέσω αυτού του τρόπου και φαντάζομαι ότι όλοι οι καλλιτέχνες θα “τρέχουν” έτσι τις προπαραγγελίες τους, μέσω της Pledgemusic και παρόμοιων εταιριών, μέσα στην χρονιά.\n12.ΠΡΟΣΩΠΙΚΟ ΑΠΟΦΘΕΓΜΑ ;\nΔεν υπάρχει ένας σωστός τρόπος για τα πράγματα , απλά “κατέβασε ταχύτητα” και πάρε τις καλύτερες αποφάσεις που μπορείς καθημερινά.\nΣτις 13 Απριλίου, κυκλοφορεί από την\nCooking Vinyl, το καινούργιο (τρίτο)\nάλμπουμ των Stornoway με τίτλο “Bonxie” –\nσε παραγωγή Gil Norton.


ΟΛΥΜΠΙΑΚΟΣ: ΦΙΛΙΚΗ ΝΙΚΗ ΣΤΙΣ ΤΖΙΤΖΙΦΙΕΣ ΓΙΑ ΤΗΝ Κ16 ΤΟΥ ΘΡΥΛΟΥ\nΦΙΛΙΚΗ ΝΙΚΗ ΣΤΙΣ ΤΖΙΤΖΙΦΙΕΣ ΓΙΑ ΤΗΝ Κ16 ΤΟΥ ΘΡΥΛΟΥ\nΑναρτήθηκε από : olympiacosblog spot στις : 12:18:00 π.μ. στην κατηγορία : ΠΟΔΟΣΦΑΙΡΟ Επεξεργασία ανάρτησης\nΣε φιλικό αγώνα που διεξήχθη το απόγευμα του Σαββάτου στις Τζιτζιφιές η Κ-16 του Ολυμπιακού επικράτησε με 2-1 της Κ-17 της Καλλιθέας. Η ομάδα του Τάσου Θέου έπαιξε ωραίο ποδόσφαιρο και έδειξε πως θα είναι δυνατή και την φετινή περίοδο.\nΟι γηπεδούχοι προηγήθηκαν νωρίς στο σκορ και το ημίχρονο έληξε με σκορ 1-0 υπέρ τους. Στην επανάληψη όμως ο Ολυμπιακός πρώτα με τον Κοτσιανούλη στο 58' και στη συνέχεια με τον Μπουλάρι στο 65' σκόραρε δυο φορές και πήρε το παιχνίδι.\nΗ σύνθεση του Ολυμπιακού: Σφύρλας, Κωνσταντινίδης, Παπαγγελής, Τασιάς, Μποσκουϊδης, Δήμος, Φέκκας, Τσερκώνης, Γεωργαντής, Αντωνόπουλος, Ζιάκας/ Κόνιαρης, Μαρτίνης, Καλλιμούκος, Μπουλάρι, Ζιμπίδης, Τσέργας, Γλυνός, Μούγιος, Τσακίρης, Κοτσιανούλης.


Ειναι μιαμ η μπλιαξ;: Κατακλυσμός Χρωμάτων\nΝεοφερμένος ή νεοτουρίστας στη Λουκανικούπολη, αντιλαμβάνεσαι πως βρίσκεσαι στην πιο πολύχρωμη πόλη της Παγόχωρας.\nΚατεβαίνοντας από το αυτοκίνητο,το τρένο ή το αεροπλάνο, ακούς γλώσσες όλων των μελωδιών, κυκλοφοράς ανάμεσα σε άτομα όλων των χρωμάτων και των θρησκειών.\nΈνα πανέμορφο μπουκέτο ανθρωπότητας, που δυστυχώς δεν συναντάει καθημερινά την ανθρωπιά και την φιλοξενία των ντόπιων. Δύσκολη η εναρμόνιση στην παγοχωρίτικη κοινωνία αφού οι περισσότεροι ζουν εντός των εθνικών τους κοινοτήτων, είτε είναι ντόπιοι είτε όχι. Σε σημείο που ακόμη και η Άντζη ζητάει αλλαγή.\nΤο Σαββατοκύριακο του Κατακλυσμού, στο Καρναβάλι των Κουλτούρων (Πολιτισμών) εορτάζεται η πολυπολιτισμικότητα της Λουκανικούπολης, ένας θεσμός που γεννήθηκε το 1993 και ξεκίνησε το 1996.\nΜε παρελάσεις από εθνικά σχήματα, τοπικές ομάδες κλπ, κιόσκια να πουλάνε προϊόντα από περισσότερες από 300 χώρες αλλά και υπαίθρια εστιατόρεια. Μουσική δυνατή, χορός, πάρτις στο δρόμο.Και το κυριότερο; περισσότεροι από 1,5 εκατομμύριο επισκέπτες! :))))))))))))))))))))))\nΑδικαιολόγητοι θα ήμασταν αν δεν πηγαίναμε έστω για ένα περίπατο. Πήραμε το σαρδελόκουτο-λέγε το και μετρό- για να κατεβούμε 2 στάσεις πριν τον προορισμό και να περπατήσουμε. Στιγμιαία διαπιστώσαμε πως δεν θα καταφέρναμε να επισκεφτούμε ούτε σε πέντε ώρες όλο το " πανηγύρι".\nΑρκεστήκαμε στην χαρά του να περπατάς σε ασφυκτικά γεμάτους δρόμους ανάμεσα σε χαρούμενους συνανθρώπους μας, να δούμε ένα μικρό κομμάτι της παρέλασης\nκαι να κατευθυνθούμε προς τον κεντρικό χώρο, όπου ξετρελλαθήκαμε με τα πολλά και διαφορετικά αρώματα, που ταξίδευαν από τις υπαϊθριες κουζίνες κι έσμιγαν με σκοπό να μας ζαλίσουν.\nΑγοράσαμε κοκτεϊλs και περπατήσαμε πολύ, χωρίς όμως ν΄αγοράσουμε φαγητό ή κάτι άλλο αφού οι ουρές των "πεινασμένων επισκεπτών" σε κάθε κιόσκι ήταν απερίγραπτα μεγάλες! Λίγο πριν φύγουμε, αρκεστήκαμε σε ένα παγοχωρίτικο ψωμάκι με λουκάνικο, αφού το ντόπιο κιόσκι δεν ήταν ιδιαίτερα δημοφιλές στους επισκέπτες του Καρναβαλιού! :))))))))))))))))))))))))) Ψάξαμε για το ελληνικό περίπτερο όμως δεν το βρήκαμε. Πιθανώς βρισκόταν στα 2/3 του χώρου, που δεν προλάβαμε να δούμε γιατί ο ήλιος έπεσε για ύπνο και η επόμενη μέρα είχε πακετάρισμα για το ταξίδι στα νότια.... Μερικά από τα κιόσκια που είδαμε όμως, σας χαμογελάνε στις πιο κάτω φωτογραφίες.... :))))))))))))))))))))))))))))))))))))))))))))))))))))))))))))))))\nΠώς θα θέλατε το χαλλούμι σας; Τηγανητό σε ψωμάκι παρέα με σαλάτα ή ...με σαλάτα και σάλτσα φυστικοβούτυρου; χμ...\nΝα φορέσουμε καπέλο ή ν΄αφήσουμε τα μαλλάκια μας στα ικανότατα χέρια των σοκολατένιων κοριτσιών;\nΒεντάλια ό,τι πρέπει για το καλοκαίρι! :)\nΟ Γύρος του Κόσμου με 80 φρούτα ;)\nΜε κόπο κατάφερε ο Λάβης να με πείσει ενάντια στην αγορά ενός Πινόκιο\nΨάρι με μπαχαρικά από το Καμερούν...μιάμι μιαμ!\nΦλαμκούχεν,λεπτή πίτσα με κρεμ φρεχ,μπέϊκον,κρεμμύδι\nΣπιτικά χάμπουργκερ,λαχταριστά λαχταριστά\nΑπό το μικροσκοπικό περίπτερο της Παλαιστίνης,δεν έλειψε η ενθύμιση στον Αγώνα τους για Απελευθέρωση\nΑυτό το ...κρουστό όργανο ήταν απίθανο! Σαν άδεια σπιτάκια Φυστίκια Αιγίνης δεμένα σε σχοινί με ήχο αντίλαλο του αέρα\nΕδώ κι αν ξετρελλαθήκαμε από τις κορεάτικες λιχουδιές...μιάμι μιαμ!\nχόρεψε το ταψί η thalassamov στις Δευτέρα, Ιουλίου 04, 2011\nMaria B. 4 Ιουλίου 2011 - 9:51 π.μ.\nπολύ σωστός ο τίτλος !! όλα τα χρώματα μαζί !!! ευχαριστούμε για την ξεναγηση στον χώρο.\nκαλό κουράγιο στην μετακόμιση!!\nThe Dark Chef 4 Ιουλίου 2011 - 11:05 π.μ.\nΠολύ ωραία μη κουζινική ανάρτηση!\nΛουκανικούπολη, Παγοχώρα, πλάκα έχουν επίσης τα ονόματα που χρησιμοποιείς. :)\nΚαλό μήνα & καλή βδομάδα!\nmia maria 4 Ιουλίου 2011 - 11:14 π.μ.\nΠολύ όμορφη η ανάρτηση! Πάντα και παντού να είσαι καλά!\nEmmanouela 5 Ιουλίου 2011 - 10:58 π.μ.\nΤι απίστευτες φωτογραφίες!!! Υπέροχη η ξενάγηση! Μπράβο!!\nthalassamov 6 Ιουλίου 2011 - 5:33 μ.μ.\nΧαίρομαι που σας άρεσε η μικρή περιήγηση :)))))))))))\nΜαρία Β. μου, δεν είχαμε μετακόμιση, ταξίδι στην Πατρίδα είχαμε.\nΣκοτεινή μου Σεφ,όλοι χρειαζόμαστε εναλλακτικές ονομασίες, χαχα ;)))))))\nΝομίζω περιγράφει την πραγματικότητα τους,στη συγκεκριμένη περίπτωση.\nΚαλό υπόλοιπο της βδομάδας!!!


ACTIONAID: ΕΛΑ ΝΑ ΦΤΙΑΞΟΥΜΕ ΧΑΡΤΟΓΚΡΑΦΙΤΙ ΣΤΟ ΚΑΛΛΙΜΑΡΜΑΡΟ\nACTIONAID: ΕΛΑ ΝΑ ΦΤΙΑΞΟΥΜΕ ΧΑΡΤΟΓΚΡΑΦΙΤΙ ΣΤΟ ΚΑΛΛΙΜΑΡΜΑΡΟ Κείμενο: Πελιώ Παπαδιά\n11/10/2013 Φτου και βγαίνω\n1084 Εμφανίσεις\tΗ ActionAid Ελλάς για 15 χρόνια δίνει μάχη για την καταπολέμηση της φτώχειας και το γιορτάζει με μια μοναδική δράση. Την Κυριακή 20 Οκτωβρίου, από τις 10 το πρωί μέχρι τις 3 το μεσημέρι καλεί τους Αθηναίους στο Καλλιμάρμαρο για να φτιάξουμε όλοι μαζί ένα εντυπωσιακό πολύχρωμο χαρτογκράφιτι στέλνοντας μήνυμα για την καταπολέμηση της πείνας.\nΛίγες μέρες μετά την Παγκόσμια Ημέρα για την Εξάλειψη της Φτώχειας, που γιορτάζεται στις 17 Οκτωβρίου, η ActionAid μάς καλεί στο Καλλιμάρμαρο, σε ένα από τα πιο εμβληματικά μνημεία της Αθήνας, για να βοηθήσουμε να στείλει το πιο πολύχρωμο μήνυμα αλληλεγγύης της χρονιάς, σε μια εκδήλωση που τελεί υπό την αιγίδα του Δήμου Αθηναίων. Με αφορμή τα 15 χρόνια λειτουργίας στην Ελλάδα, η ActionAid κάλεσε τη γνωστή Γαλλίδα καλλιτέχνη Mademoiselle Maurice, η οποία δημιουργεί προσωρινά γκράφιτι φτιαγμένα από διπλωμένα χρωματιστά χαρτιά. Τα οριγκάμι αυτά, τα τοποθετεί με τέτοιο τρόπο ώστε να μεταφέρουν ένα μήνυμα ή απλά να γεμίσουν με χρώμα τις πόλεις. Η Mademoiselle Maurice θα έρθει για πρώτη φορά στην Ελλάδα για να δημιουργήσει με την ActionAid ένα πρωτότυπο έργο με χιλιάδες πολύχρωμα οριγκάμι και χρειάζεται τη βοήθεια μας. Από τις 10 το πρωί μέχρι τις 3 το μεσημέρι της Κυριακής 20 Οκτωβρίου όλοι μπορούμε να προσθέσουμε το δικό μας οριγκάμι στο πρωτότυπο αυτό έργο. Με την καθοδήγηση της, όσοι έρθουν στο Καλλιμάρμαρο θα έχουν την ευκαιρία να φτιάξουν κι εκείνοι απλά σχέδια που θα συνθέσουν το σχέδιο. Στο τέλος της δράσης θα βγουν φωτογραφίες που θα αποτυπώσουν το εφήμερο αυτό έργο τέχνης. Στη συνέχεια θα αφαιρεθούν τα διπλωμένα χαρτάκια για να μείνει το μνημείο ανέπαφο.\n«Εδώ και 15 χρόνια στην Ελλάδα, περισσότεροι από 120.000 άνθρωποι από ολόκληρη τη χώρα έχουν στηρίξει έμπρακτα τη δράση μας, βάζοντας το δικό τους κομματάκι στην προσπάθεια ενάντια στη φτώχεια και την ανισότητα. Εμείς στηνActionAid ζούμε καθημερινά τη δύναμη της αλληλεγγύης και της συνεργασίας και τις θεαματικές αλλαγές που μπορεί να φέρει στον κόσμο. Για να γιορτάσουμε, σας καλούμε όλους να έρθετε να φτιάξετε κι εσείς συμβολικά ένα κομμάτι της λύσης, του τεράστιου και πολύχρωμου αυτού οριγκάμι στο Καλλιμάρμαρο» δήλωσε ο Γενικός Διευθυντής της ActionAid Ελλάς, Γεράσιμος Κουβαράς.\nΗ ΑctionAid ευχαριστεί θερμά την Ελληνική Ολυμπιακή Επιτροπή για τη δωρεάν παραχώρηση του Σταδίου και το Δήμο Αθηναίων για τη θερμή υποστήριξη.\nΒρείτε δείγματα της δουλειάς της Mademoiselle Maurice εδώ: http://www.mademoisellemaurice.com/\nACTIONAID: ΕΛΑ ΝΑ ΦΤΙΑΞΟΥΜΕ ΧΑΡΤΟΓΚΡΑΦΙΤΙ ΣΤΟ ΚΑΛΛΙΜΑΡΜΑΡΟ 5 (100%) 1 vote ActionAid Mademoiselle Maurice origami οριγκάμι Όμοια άρθρα ACTIONAID: ΕΛΑ ΝΑ ΠΑΙΞΕ 11/10/2016\nΟ ΜΑΓΙΚΟΣ ΚΗΠΟΣ ΣΤΟ ΚΕΝ 02/9/2016


GR: Πάντα το τέλος είναι καλό\nΗ Δήμητρα είχε ένα αρκετά προβληματικό παρελθόν. Ήρθε στο σχολείο συνοδευόμενη από μία ψυχιατρική έκθεση για ριψοκίνδυνη συμπεριφορά με την περιγραφή του περαστικού του να περπατά κατά μήκος ενός αυτοκινητόδρομου και να πηδά μπροστά από τα αυτοκίνητα. Ήταν η μικρότερη από έξι αδέλφια, τεσσάρων αγοριών και ενός ακόμα κοριτσιού. Σαν παιδί η Δήμητρα πήγε σε κανονικό σχολείο για έξι μήνες αλλά γρήγορα μετακινήθηκε σε ειδικό σχολείο για παιδιά με μαθησιακές δυσκολίες. Οι γονείς της χώρισαν αρκετά νωρίς όταν ήταν μικρή. Δεν ήξερε καλά τον πατέρα της και έχασε την επαφή μαζί του σε πολύ νεαρή ηλικία. Μεγάλωσε με την μητέρα της και ήταν αρκετά στενά συνδεδεμένη μαζί της.\nΕίχε επίσης εισαχθεί σε νοσοκομείο όπου πέρασε δύο μήνες. Ακολούθησαν παρόμοιες εισαγωγές και πολλά καταγεγραμμένα περαστικά διαφυγής και απειλών αυτοκτονίας.\nΗ Δήμητρα έπασχε από μέτρια μαθησιακή δυσκολία. Δεν μπορούσε να διαβάσει, αλλά αντέγραφε τα γράμματα και μπορούσε να διαβάσει λέξεις με υποστήριξη. Αναγκαστήκαμε να προσλάβουμε ειδικό καθηγητή και ψυχολόγο για να την υποστηρίξουμε. Ολόκληρη η σχολική κοινότητα της έδωσε βοήθεια μια και ήταν ένας καλός άνθρωπος που αντιμετώπιζε μία δύσκολη κατάσταση.\nΗ Δήμητρα παρακολούθησε 24 συνεδρίες κατά την διάρκεια 8 μηνών με μία ακόμα συνεδρία μετά από διακοπή 6 εβδομάδων. Στο τέλος, φάνηκε ότι η Δήμητρα ξεπέρασε τα προσωπικά της προβλήματα και άρχισε να συνεργάζεται με τους συμμαθητές της σαν ένα κανονικό παιδί. Πήρε μέρος σε σχολικές δραστηριότητες και κατάφερε να αποφοιτήσει με καλή βαθμολογία.


Η Apple Ανακοινώνει Το iOS 8 — Away.gr\nΗ πιο σημαντική απ' όλες ακούει στο όνομα Healthkit. Πρόκειται για μια πλατφόρμα που έχει δημιουργηθεί με στόχο να συλλέγει διάφορες πληροφορίες που σχετίζονται με την φυσική κατάσταση και την υγεία του κάθε χρήστη. Η αντίστοιχη εφαρμογή που θα εμφανίζεται στο iPhone σου ονομάζεται Health. Μέχρι τώρα έπρεπε να χρησιμοποιείς διαφορετικές εφαρμογές για διαφορετικές μετρικές. Όλες πλέον θα εμφανίζονται, εφόσον το επιλέγουν οι προγραμματιστές, συγκεντρωμένες στο Health.\nΠαράλληλα η Apple συνεργάζεται με την Mayo Clinic και άλλα νοσηλευτικά ιδρύματα, έτσι ώστε τα αποτελέσματα από το check-up σου να εμφανίζονται αμέσως στο Health και αντίστοιχα το Health να ειδοποιεί τον αντίστοιχο γιατρό για τα επίπεδα της πίεσης του αίματος. Αρκετά από τα χαρακτηριστικά του Healthkit είχαν καταφέρει να διαρρεύσουν τις προηγούμενες εβδομάδες, οπότε είχαμε μάθει για αυτά πριν την παρουσίαση.\nΤώρα μοιράζεσαι περισσότερα με την οικογένεια σου\nΑμέσως μετά περνάμε στο Family Sharing, ένα κομμάτι του iOS 8 στο οποίο η Apple έχει επενδύσει αρκετά. Αυτό δίνει τη δυνατότητα σε εσένα και την οικογένεια σου (όταν χρησιμοποιείτε την ίδια πιστωτική κάρτα) να μοιράζεστε αυτόματα φωτογραφίες, ημερολόγια και ειδοποιήσεις.\nΤο πιο σημαντικό χαρακτηριστικό του Family Sharing έχει να κάνει με τα παιδιά, τα οποία ουκ ολίγες φορές κατά το παρελθόν έχουν πραγματοποιήσει αγορές στο App Store ή το iTunes χωρίς να το γνωρίζουν οι γονείς. Τώρα όταν ένα παιδί προσπαθεί για παράδειγμα να αγοράσει μια εφαρμογή από ένα iPhone, θα του εμφανίζεται μια ειδοποίηση που θα γράφει "A request to buy this app will be sent to your parent" και από εκεί θα έχουν τις επιλογές Ask και Cancel. Εφόσον επιλέξουν το Ask, ο γονιός θα ειδοποιηθεί εκείνη τη στιγμή στο κινητό του για το όνομα και το κόστος της εφαρμογής. Από εκεί μπορεί να εγκρίνει ή να απορρίψει την αγορά.\nΈρχονται τα 3rd party πληκτρολόγια\nQuickType ονομάζεται η καινούργια τεχνολογία που ανέπτυξε η Apple για το πληκτρολόγιο στο iOS 8. Αυτή λειτουργεί όπως ακριβώς και το SwiftKey, προβλέποντας την επόμενη λέξη που θα γράψεις. Για την πρόβλεψη αυτή βασίζεται σε πληροφορίες που λαμβάνει από τον τρόπο που γράφεις γενικά αλλά και προς την κάθε σου επαφή ξεχωριστά. Δυστυχώς τα ελληνικά δεν βρίσκονται ανάμεσα στις γλώσσες που θα υποστηρίζονται αρχικά από το QuickType.\nΣτα πλαίσια της γενικότερης ανανέωσης στο SDK του iOS, η Apple προχωράει στο "άνοιγμα" των πληκτρολογίων. Όπως μαθαίνουμε, με το iOS 8 θα μπορείς να αντικαταστήσεις το αρχικό πληκτρολόγιο και να βάλεις όποιο άλλο θέλεις. Αναφερόμενη στο θέμα της ασφάλειας, η Apple εξηγεί πως τα πληκτρολόγια αυτά θα έχουν πρόσβαση μόνο στην είσοδο κειμένου και αν κάποιο θέλει να επικοινωνεί με το διαδίκτυο για να παρέχει για παράδειγμα καλύτερες προτάσεις, θα πρέπει να πάρει ειδική άδεια από τον χρήστη.\nΜηνύματα με φωνή και βίντεο\nΗ Apple προχώρησε σε αλλαγές στην εφαρμογή Messages για το iOS 8. Από την μία πλευρά οι ομαδικές συνομιλίες αποκτούν τίτλους και μπορούν να μπουν στο "αθόρυβο", ενώ από την άλλη προστίθεται η δυνατότητα αποστολής φωνητικών μηνυμάτων ή σύντομων βίντεο.\nΤέλος στο όριο των φωτογραφιών στο iCloud\nΜέχρι σήμερα το Photo Stream των iOS συσκευών περιελάμβανε το πολύ 1.000 φωτογραφίες. Αν ήθελες να προσθέσεις παραπάνω, έπρεπε να μεταφέρεις μέρος αυτών στον υπολογιστή σου. Με το iOS 8 όλες οι φωτογραφίες και τα βίντεο είναι προσβάσιμα από κάθε συσκευή σου, αφού όλα αυτά θα βρίσκονται στο iCloud. Κάθε αλλαγή που κάνεις σε μια φωτογραφία από το κινητό ή τον υπολογιστή περνάει αυτόματα στο "cloud" και συνεπώς και στις υπόλοιπες συσκευές σου.\nΤο iOS και το OS X συνεργάζονται ακόμα καλύτερα\nΌπως είδαμε κατά την παρουσίαση του OS X 10.10 Yosemite, με τις τελευταίες εκδόσεις των δύο λειτουργικών συστημάτων θα μπορείς να πραγματοποιείς φωνητικές κλήσεις ή να λαμβάνεις SMS και στον υπολογιστή. Η συνέργεια του iOS και του OS X επεκτείνεται όμως και σε άλλα επίπεδα. Για παράδειγμα αν ξεκινήσεις να γράφεις ένα email στο MacBook Air, θα εμφανιστεί ένα μικρό εικονίδιο στο κάτω αριστερά μέρος του iPhone. Κάνοντας ένα swipe προς τα πάνω από εκείνο το σημείο, θα σου ανοίξει το Mail στο iPhone με το draft του συγκεκριμένου email στην τελευταία του μορφή.\nWidgets στο Notifications Center και αγαπημένες επαφές\nΤο Notifications Center του iOS 8 αλλάζει προς το καλύτερο. Τώρα μπορείς να προσθέσεις Widgets που θα περιλαμβάνονται στις εφαρμογές και που θα εμφανίζονται και στην οθόνη κλειδώματος. Ακόμα το καινούργιο Noficiations Center θα σου δίνει τη δυνατότητα να απαντήσεις σε μηνύματα μέσα από αυτό, χωρίς να χρειάζεται να φύγεις από την εφαρμογή που τρέχεις εκείνη τη στιγμή.\nΕπιπλέον, στην οθόνη όπου συναντάς όλες τις εφαρμογές που τρέχουν εκείνη τη στιγμή τώρα θα βλέπεις και τις αγαπημένες σου επαφές. Ως αγαπημένες θεωρούνται αυτές με τις οποίες μιλάς συχνότερα.\n7 απαντήσεις στο “Η Apple Ανακοινώνει Το iOS 8”\nΟ/Η Η Τελευταία Διαφήμιση Του iPhone 5S Επιδεικνύει Διάφορα Fitness Gadgets — Away.gr λέει:\n5 Ιουνίου, 2014 στις 11:00 πμ\nΟ/Η Google Fit: Η Απάντηση Της Google Στο Healthkit — Away.gr λέει:\n25 Ιουνίου, 2014 στις 11:30 μμ\n[…] όπως είναι η Nike. Η λειτουργία του μοιάζει πολύ με το Healthkit που γνωρίσαμε πριν από λίγες εβδομάδες. Το Google Fit θα […]\nΟ/Η Πως Να Εγκαταστήσω Το iOS 8 Χωρίς Να Διαγράψω Τίποτα; — Away.gr λέει:\n18 Σεπτεμβρίου, 2014 στις 11:51 πμ\n[…] iPad και iPod Touch έχουν τη δυνατότητα να εγκαταστήσουν το iOS 8, την πιο πρόσφατη έκδοση του λειτουργικού της […]


Μάθηση 2.0 - Μαθαίνουμε για τον αυτισμό μέσα από το Sesame Street!\nSmithsonian: Why the Team Behind Sesame Street Created a Character With Autism\nΚατά καιρούς οι δημιουργοί της σειράς έχουν ασχοληθεί με πολύ σοβαρά θέματα, όπως ο θάνατος, οι στρατιωτικές οικογένειες, ενώ υπήρχε και χαρακτήρας κάποια στιγμή που ήταν φορέας του HIV. Δεν θα μπορούσαν λοιπόν να μην ασχοληθούν με το θέμα του αυτισμού, από τη στιγμή που 1 στα 68 παιδιά ανήκει στο φάσμα του. Είναι μια πραγματικότητα για την οποία πρέπει να ενημερωθούν και οι άμεσα εμπλεκόμενοι αλλά και όσοι βρίσκονται στον κοινωνικό περίγυρο.\nΓια να δημιουργηθεί αυτός ο χαρακτήρας υπήρξε συνεργασία γιατρών, εκπαιδευτικών, ψυχολόγων και ακτιβιστών ενώ οι δημιουργοί επισκέφτηκαν και κλινικές ώστε να δουν από κοντά άτομα που πάσχουν από αυτισμό. Έτσι λοιπόν δημιουργήθηκε η Julia, για την οποία μπορείτε να διαβάσετε αναλυτικά στο σημερινό άρθρο.\nΕτικέττες: sesame street, autism, education, children\nΕνημέρωση: 30-11-2017 06:57 | Αρχείο Κατηγορίας Άρθρα


Σπουδές – Μεταρρύθμιση\nΑν κάποιος διαβάσει τις αξιολογήσεις των ελληνικών πανεπιστημίων, θα διαπιστώσει μερικές σταθερές αναφορές. Υπάρχουν υπερβολικά πολλοί φοιτητές.\nΜπορεί κάποιος να χρωστά ένα μάθημα που είναι απαραίτητο για κάποιο που έχει περάσει, δεν υπάρχουν υποχρεωτικές παρουσίες, δεν υπάρχουν κανόνες ελέγχου της ροής.\nΜπαίνουν πολλοί (για 80.000 θέσεις μπαίνουν 71.000, πτυχίο παίρνουν 49.000), αυτοί που μπαίνουν δεν είναι υποχρεωμένοι να παρακολουθούν (πάντα υπάρχουν δικαιολογίες), μπορούν να δηλώνουν όσες φορές θέλουν κάθε μάθημα. Δεν υπάρχουν προαπαιτούμενα. Πρακτικά ο καθένας έπειτα από τέσσερα χρόνια αρχίζει να δίνει μερικές φορές το χρόνο κάθε μάθημα, ελπίζοντας να το περάσει.\nΌλα τα πανεπιστήμια του κόσμου έχουν μία μέγιστη διάρκεια σπουδών. Σχεδόν όλα υποχρεωτικές παρακολουθήσεις και σε όλα υπάρχουν προαπαιτούμενα. Σε πολλά, αν κάποιος δεν πετύχει σε ένα έτος σπουδών, το επαναλαμβάνει και, αν αποτύχει και δεύτερη φορά, διαγράφεται. Σε εμάς αυτά ίσχυαν μέχρι τη χούντα, που καθιέρωσε τη «μεταφορά μαθημάτων», τη «μεταφορά μεταφερομένου», τις τρεις-τέσσερις εξεταστικές περιόδους, την κατάργηση των υποχρεωτικών παρακολουθήσεων και η δημοκρατία μεγάλωσε τον αριθμό θέσεων από 25.000 στις 185.000 γεννήσεων σε 80.000 στις 100.000.\nΟ νόμος προσπάθησε να θέσει όρια. Οκτώ χρόνια που μπορεί να γίνουν και έντεκα. Επίσης έπειτα από έξι αποτυχημένες προσπάθειες να περάσεις ένα μάθημα διαγράφεσαι! Για να δώσει ακόμη μία δυνατότητα περιορισμού, ανέθεσε στα πανεπιστήμια να αποφασίσουν υπό ποιες προϋποθέσεις μπορείς να συνεχίσεις μετά έξι χρόνια σπουδών (προφανώς μέχρι τα οκτώ χρόνια). Δηλαδή λέει ένα πανεπιστήμιο: Αν δεν έχεις περάσει στα έξι χρόνια τα μισά μαθήματα, διαγράφεσαι! Αν τα έχεις περάσει, συνεχίζεις. Κάποιοι νομίζουν ότι, αν έχεις περάσει τα μισά, συνεχίζεις για πάντα. Αν είναι έτσι, τότε δεν υπάρχει κανένας λόγος να ασχοληθούμε τώρα με διαγραφές. Αν οι επόμενοι έχουν άλλη μεταχείριση, ας αφήσουμε και αυτούς στην ησυχία τους. Το μόνο σωστό στη συζήτηση είναι ότι πρέπει να εφαρμοστούν όλα αυτά μετά την ολοκλήρωση των επαναληπτικών εξετάσεων του Σεπτεμβρίου.\nΑν κανείς μελετήσει τα στοιχεία, θα διαπιστώσει ότι ένας που δεν έχει περάσει τα μισά μαθήματα στα τέσσερα χρόνια δεν πρόκειται να πάρει ποτέ πτυχίο (υπάρχει μία αμελητέα πιθανότητα…), θα καταλάβει ότι αυτά που λέει η κοινή λογική προσπάθησε να τα νομοθετήσει η Βουλή. Άλλωστε -άλλος ακραίος παραλογισμός- είναι δυνατόν να θεωρηθεί κάποιος που τελείωσε σε δώδεκα-δεκαπέντε χρόνια ότι ολοκλήρωσε τις σπουδές ενός τετραετούς προγράμματος με επιτυχία;\nΑυτά τα λέει η κοινή λογική. Μία ορθολογική πολιτεία θα μείωνε καταρχήν στις 50.000 τις θέσεις τριτοβάθμιας, θα ενίσχυε δεύτερες ευκαιρίες (δηλαδή ανοικτό πανεπιστήμιο, διά βίου εκπαίδευση, προγράμματα μικρής διάρκειας) και θα συζητούσε με τα πανεπιστήμια την αναμόρφωση της ακαδημαϊκής δομής τους. Μία μη ορθολογική πολιτεία διατηρεί τις δομές, αυξάνει τις θέσεις και τις μετεγγραφές. Μετά κλαίει, γιατί οι 50.000 πτυχιούχοι ανά έτος δεν μπορούν να βρουν δουλειά σε μία αγορά εργασίας που η ίδια δηλώνει ότι δεν χρειάζεται τόσους…


Οι προβλέψεις των ζωδίων για το Σαββατο 2 Μαρτίου 2019 - The Web Radio\nΑρχική / Οι προβλέψεις των ζωδίων για το Σαββατο 2 Μαρτίου 2019\nΗ Αφροδίτη στον τομέα των προσωπικών σας σχέσεων, φέρνει μία σχετική αναστάτωση. Μην αφήσετε τα συναισθήματα σας να καταπιέζονται, όταν πραγματικά ξέρετε τι θέλετε να κάνετε στις προσωπικές σας επιλογές.\nΑυτό το Σαββατοκύριακο θα έχετε ένα καταιγισμό μηνυμάτων και ενδιαφέροντος, από άτομα που και κατά το παρελθόν σας έχουν εκδηλώσει το ερωτικό τους ενδιαφέρον. Μπορεί να κάνετε κάποια νέα γνωριμία, που θα έχει μία παράξενη συμπεριφορά.\nΤο Σάββατο θα πρέπει να προσέξετε τις οικονομικές σας δοσοληψίες, όπου μπορεί να κρύβουν επιμονή από κάποια πρόσωπα. Την Κυριακή θα αποφασίσετε για ένα ταξίδι, που οι συνθήκες θα είναι κάπως πολύπλοκες και θέλουν καλό προγραμματισμό.\nΑυτό το διήμερο θα είναι αρκετά έντονο για σας, κυρίως σε προσωπικά θέματα, αλλά και σε οικονομικά. Η Κυριακή θα έχει πολύ ένταση, που θα προέλθει από κάποιες λάθος επιλογές που είχατε κάνει κατά το παρελθόν και τώρα καλείστε να διορθώσετε.\nΗ Σελήνη θα βρεθεί απέναντι από το δικό σας ζώδιο και θα σας κάνει ανήσυχους με ένα προσωπικό σας θέμα. Βέβαια είστε υποψιασμένοι για όλους και όλα, κάτι που θα πρέπει να το καλλιεργήσετε, για να δείτε με καθαρή ματιά τα θέματα αυτά.\nΤο Σάββατο θα είναι ένα ακόμη θετικό πλανητικό πέρασμα, που βοηθά να βάλετε πολλά θέματα σας σε τάξη. Η Κυριακή θα είναι λίγο αφιλόξενη με τις μικροχαρές και θα είναι ο λόγος να ασχοληθείτε με την εργασία σας και τις καθημερινές υποχρεώσεις.\nΈνα εκρηκτικό διήμερο θα περάσετε, με την προσωπική σας ζωή να παίζει τον πιο σημαντικό ρόλο. Υπάρχει εμφανής ο κίνδυνος να χαλάσει μία σχέση σας, αλλά αυτό θα εξαρτηθεί εξ ολοκλήρου, από την δική σας συμπεριφορά.\nΘα έχετε ένα περιπετειώδες διήμερο, όπου πολλά πράγματα θα τα βλέπετε με διαφορετική ματιά κάθε φορά. Ένα σκοτσέζικο ντουζ που θα έχει στο τέλος κάποιο αποτέλεσμα με θετική έκβαση. Προσοχή στην υγεία σας.\nΊσως αυτό το Σαββατοκύριακο να μην μπορέσετε να περάσετε τόσο ανέμελα όσο θα θέλατε. Η προσωπική σας ζωή θα περάσει από κάποιες διακυμάνσεις και ίσως να πρέπει να δείτε επιτέλους τι σας ταιριάζει και τι όχι.\nΜε αρκετή ένταση θα φύγει αυτό το Σαββατοκύριακο για σας τους Αιγόκερους. Μπορεί να έχετε μία παράξενη συνάντηση με άτομο που θα σας προβληματίσει με την συμπεριφορά του απέναντι σας.\nΘα βρεθείτε εκτεθειμένοι σε πολλά θέματα που κατά καιρούς δεν είχατε τον χρόνο ή την διάθεση να λύσετε. Η Αφροδίτη πλέον στο ζώδιο σας, θα σας δώσει μελλοντικά κάποια θετικά σημεία, για την προσωπική σας ζωή.\nΘα έχετε ένα ιδιόμορφο Σαββατοκύριακο, με πολλές εξελίξεις σε προσωπικό επίπεδο, αλλά και με πολλές ανατροπές. Φροντίστε να είστε πιο ξεκάθαροι σε ότι σκέφτεστε να κάνετε.


Γιατί πέφτει η ασφάλεια; 5 Αιτίες & Λύσεις αν δεν έχεις Ρεύμα! | ententiki.com Blog - Αδυνατίσματος παλιού διαρροή\nΤρόποι αδυνατίσματος | camerart\nΑδυνατίσματος παλιού διαρροή, ΠΡΟΤΕΙΝΟΜΕΝΑ\nChromax SlimFix Μια αποτελεσματική λύση για χάσιμο βάρους. 30 κάψουλες\nΥγεία Διαρροή τοξικών αδυνατίσματος παλιού διαρροή αδυνατίσματος παλιού διαρροή τα ηλεκτρονικά τσιγάρα έδειξε νέα έρευνα — Κίνδυνος για την υγεία των ατμιστών Πολλές πρόσφατες μελέτες έχουν δείξει ότι τα ηλεκτρονικά τσιγάρα μπορεί να μην είναι τόσο ασφαλή όσο νομίζουμε και μια νέα μελέτη δείχνει τώρα ότι αυτές οι δημοφιλείς συσκευές διαρρέουν επιβλαβή μέταλλα — μερικά από αυτά πολύ τοξικά.\nΤο άτμισμα έχει συνδεθεί σε αρχικό στάδιο ερευνών με αυξημένο κίνδυνο καρδιαγγειακών προβλημάτων και καρκίνου και μια μελέτη που δημοσιεύθηκε νωρίτερα αυτό το μήνα διαπίστωσε ότι μερικές συγκεκριμένες γεύσεις ηλεκτρονικού τσιγάρου είναι ιδιαίτερα τοξικές. Τώρα, μια ομάδα επιστημόνων από τη Σχολή Αδυνατίσματος παλιού διαρροή Υγείας του Johns Hopkins Bloomberg στη Βαλτιμόρη, καταλήγει στο συμπέρασμα ότι οι ατμοί του ηλεκτρονικού τσιγάρου θα μπορούσαν επίσης να είναι επιβλαβείς.\nΗ επικεφαλής συγγραφέας της έρευνας, δρ. Ana María Rule και η ομάδα της αναφέρουν ότι ο κίνδυνος μπορεί να προκύψει από το τοξικό περιεχόμενο των ηλεκτρικών αντιστάσεων πηνία για την θέρμανση του υγρού.\nAna María Rule Τα αποτελέσματα της έρευνας δημοσιεύονται στο επιστημονικό περιοδικό Environmental Health Perspectives. Rule και οι συνεργάτες της αναγνώρισαν μια σειρά από τοξικά μέταλλα κάδμιο, χρώμιο, μόλυβδο, μαγγάνιο και αδυνατίσματος παλιού διαρροή στα υγρά που έχουν τα ηλεκτρονικά τσιγάρα.\nΗ νέα έρευνα πήρε εκείνα τα ευρήματα αυτά και προχώρησε περαιτέρω, εξετάζοντας τα ηλεκτρονικά τσιγάρα πραγματικών χρηστών, προκειμένου να κατανοήσουν πόσο εκτεθειμένοι ήταν οι ατμιστές σε αυτές τις τοξικές ουσίες και υπό ποιες αδυνατίσματος παλιού διαρροή. Rule και ομάδα της εξέτασαν τις περιπτώσεις 56 συμμετεχόντων που ήταν χρησιμοποιούσαν καθημερινά ηλεκτρονικά τσιγάρα.\nΝερά Γύρω Από τη Λεκάνη - Τι Πρέπει να Κάνεις; | ententiki.com Blog\nΓιατί πέφτει η ασφάλεια; 5 Αιτίες & Λύσεις αν δεν έχεις Ρεύμα! | ententiki.com Blog\nΑλλά μια εντελώς διαφορετική ιστορία αναδείχτηκε όμως στην περίπτωση των υγρών που είχαν ήδη θερμανθεί από τα ενσωματωμένα πηνία. Αυτά τα υγρά στα ηλεκτρονικά τσιγάρα είχαν πολύ υψηλότερες συγκεντρώσεις τοξικών μετάλλων, οι οποίες -λένε οι ερευνητές- δείχνουν ότι τα καθαυτά υγρά δεν είναι η πηγή αυτών των ουσιών.\nΔιαφήμιση Λόγω της μόλυνσης του υγρού, εντοπίστηκαν επίσης ίχνη τοξικών μετάλλων στα αερολύματα που απελευθερώνονται από τα ηλεκτρονικά τσιγάρα. Τα μέταλλα για τα οποία εκφράζουν ανησυχία οι συγγραφείς της μελέτης είναι ο μόλυβδος, το χρώμιο, το νικέλιο και το μαγγάνιο. Όλα αυτά συνδέονται με σημαντικούς κινδύνους για την υγεία, συμπεριλαμβανομένου του καρκίνου, της εγκεφαλικής βλάβης και των διαταραχών του αναπνευστικού συστήματος.\nΕλάτε σε μας! Γρήγορο αδυνάτισμα-άμεσα αποτελέσματα μέσα σε δυο βδομάδες. Τηλεφωνήστε τώρα στο…» «Μαλακίες», μουρμούρισε ο Σαμ Πέρκινς, πατώντας απότομα το κόκκινο πλήκτρο του τηλεκοντρόλ που έσβηνε την τηλεόραση. Κάτι που ο ίδιος δεν διέθετε και που σίγουρα δεν θα μπορούσε ποτέ να αποκτήσει. Ο Πέρκινς έστρεψε το βλέμμα του προς τα κάτω, στο αντιαισθητικό σωσίβιο λίπους που ήταν τυλιγμένο γύρω από την μέση του.\nΤα πραγματικά επίπεδα αυτών των μετάλλων [συμπεριλαμβανομένων αυτών του νικελίου, του χρωμίου και του μαγγανίου] διέφεραν σημαντικά από δείγμα σε δείγμα και συχνά ήταν πολύ υψηλότερα από τα ασφαλή όρια», δήλωσε η δρ. Περίεργες πηγές τοξικών μετάλλων Όπως επιβεβαιώθηκε από προηγούμενες έρευνες, τα θερμαντικά πηνία που περιέχονται στα ηλεκτρονικά τσιγάρα είναι συχνά κατασκευασμένα από συνδυασμό νικελίου και χρωμίου, συν άλλες ουσίες.\nΑυτό υποστηρίζει την υπόθεση, ότι πολλά από τα τοξικά μέταλλα των οποίων τα ίχνη βρέθηκαν σε υγρά ηλεκτρονικών τσιγάρων και σε αερολύματα αυτών, πρέπει να έχουν διαρρεύσει από αυτά τα πηνία.\nΠρόσθετη έρευνα στους ίδιους συμμετέχοντες της έδειξε ότι οι χρήστες είχαν αυξημένα επίπεδα νικελίου και χρωμίου στα ούρα και το σάλιο τους. Αυτά ήταν ίδια με τη συγκέντρωση αυτών των μετάλλων που αναγνωρίστηκαν σε ατμούς ηλεκτρονικού τσιγάρου. Είναι ενδιαφέρον, ωστόσο, ότι τα τοξικά μεταλλικά ίχνη βρέθηκαν σε υψηλότερες συγκεντρώσεις σε ατμούς που παράγονται από τα ηλεκτρονικά αδυνατίσματος παλιού διαρροή, των οποίων τα θερμαντικά πηνία αντικαθίσταντο συχνά.\nΑυτό υποδηλώνει ότι οι διαρροές ενδέχεται να προκύψουν από καινούργια θερμαντικά πηνία και, ίσως, λιγότερο από τα παλιότερα πηνία. Ένα άλλο ανησυχητικό αποτέλεσμα έδειξε ότι βρέθηκε αρσενικό -μια πολύ τοξική ουσία- σε υγρό, σε δοχείο υγρού και σε ατμό υγρού σε τουλάχιστον 10 από τα 56 δείγματα που παρείχαν οι συμμετέχοντες στην μελέτη. Το γιατί βρέθηκε αρσενικό, παραμένει προς διευκρίνιση. Αυτό είναι το πρώτο βήμα.\nΥπάρχει ανάγκη επίσης να προσδιοριστούν οι πραγματικές επιπτώσεις αυτών των τοξικών μετάλλων στην υγεία», κατέληξε η δρ.\nΤρόποι αδυνατίσματος Στη πραγματικότητα ο μεγαλύτερος εχθρός μας είναι τα κακά γονίδια που κληρονομούμε.


Με ή χωρίς ψάρια; 3\nΝοέμβρης 2003: Για όσο καιρό οι θερμοκρασίες περιβάλλοντος, και άρα του νερού, ήταν σε λογικά επίπεδα, πολλά guppies εξακολουθούσαν κα κολυμπούν και να αναπαράγονται. Κάποια βράδια έπεφτε η θερμοκρασία κάτω από 15 C°, αλλά αυτό δεν έδειχνε να τα επηρεάζει. Υπήρχε όμως μόνιμα η σκέψη ότι σε ακόμα πιο χαμηλές θερμοκρασίες δεν θα μπορούσαν να επιβιώσουν. Κάποια μέρα, στα μέσα του Νοέμβρη, ήρθε ο Γιώργος με ένα φακό και με την βοήθεια μιας μεγάλης απόχης πιάσαμε τα πιο πολλά ψάρια για να τα βάλει σε ενυδρείο. Αυτή η δουλειά έγινε νύχτα, γιατί τα ψάρια δεν αντιδρούν με το φως του φακού και ήταν εύκολο να τα πιάσουμε. Τα βρήκαμε συγκεντρωμένα στη μέση της λίμνης, κοντά στην επιφάνεια του νερού, κάτι που έκανε ακόμα πιο εύκολη την σύλληψή τους. Μετά από 2 μέρες η θερμοκρασία έπεσε πιο πολύ και έφτασε τους 10 C°. Κάποια ψάρια βρέθηκαν νεκρά στο βυθό και κάποια είχαν πεταχτει έξω από το νερό πάνω στις πέτρες, προσπαθώντας μάλλον να ξεφύγουν από τις συνθήκες που ένοιωθαν ότι ήταν άσχημες. Μερικά ήταν ακόμα ζωντανά μέσα στο νερό, αλλά δεν αντιδρούσαν φυσιολογικά. Έμεναν ακίνητα σε κάποιο σημείο ταλαντεύοντας το σώμα τους δεξιά - αριστερά. Αυτά τα έπιασα και τα έβαλα σε ένα ενυδρείο στο σπίτι, αλλά δεν ήμουν σίγουρος ότι θα επιβίωναν. Τελικά μετά από μερικές μέρες συνήλθαν τελείως, κάτι που δείχνει την μεγάλη αντοχή και προσαρμοστικότητα τους.\nTropidophoxinellus spartiaticus σε ενυδρείο. Πρόκειται για ψάρια που ζουν σε ποτάμια στην Πελοπόννησο. Φτάνουν σε μήκος τα 12 - 13 cm και ζουν μέχρι 3 χρόνια.\nΜετά από αυτή τη δυσάρεστη αλλά αναμενόμενη εξέλιξη μπαίνει θέμα τι θα κάνουμε την επόμενη άνοιξη. Η μια λύση είναι να ακολουθήσουμε το παράδειγμα πολλών χομπιστών, που κάθε άνοιξη βάζουν τροπικά ψάρια στη λίμνη και το φθινόπωρο τα μαζεύουν μαζί με τους απόγονους τους. Σε τέτοια περίπτωση μπορεί να βάλει κανείς και κιχλίδες (αλλά όχι Μαλάουι) αλλά και άλλα ψάρια, όπως διάφορα είδη ζωοτόκων.\nΗ άλλη λύση είναι να μπουν κάποια ψάρια που ζουν στα δικά μας νερά, που λογικά θα επιβιώσουν και το χειμώνα. Μια τέτοια εκδοχή είναι και το Tropidophoxinellus spartiaticus, ενδημικό είδος της Πελοποννήσου που ζει στον ποταμό Νέδα και σε άλλα ποτάμια. Δεν είναι μεγάλο ψάρι, αφού δεν ξεπερνά τα 13 cm σε μήκος. Ζει σε σημεία του ποταμού που είναι στις άκρες και προφυλαγμένα από το ρεύμα από ρίζες και άλλα αντικείμενα. Εδώ όμως μπαίνει το θέμα της πιθανής ζημιάς που μπορεί να κάνουν στην πανίδα της λίμνης.\nΑυτή την στιγμή στη λίμνη, τα μόνα ζωντανά που υπάρχουν είναι μερικοί νωτονήκτες που ζευγαρώνουν (με αυτό το κρύο;) και ο βάτραχος, που όταν έχει ηλιοφάνεια βγαίνει σε ένα βράχο και μαζεύει θερμότητα. Η ζωή στο βυθό βέβαια συνεχίζεται με ένα πλήθος από μικροοργανισμούς που εργάζονται για την αποδόμηση των φύλλων και των άλλων υλικών που πέφτουν στο νερό διαρκώς.


Post #15353 (3)\nThread: "Λαβράκι" του Διαδικτύου στα χέρια της ΕΛ.ΑΣ.\n"Λαβράκι" του Διαδικτύου στα χέρια της ΕΛ.ΑΣ. Πρώτη καταχώρηση: Τρίτη, 25 Οκτωβρίου 2011, 13:45 Ξημερώματα Τρίτης. Δώδεκα άνδρες της Δίωξης Ηλεκτρονικού Εγκλήματος με επικεφαλής τον Μανώλη Σφακιανάκη εισβάλλουν σε μία κατοικία στο Λαύριο. Είχαν εντοπίσει τον ιδιοκτήτη της, ύστερα από επανειλημμένες καταγγελίες της zougla.gr σχετικά με τη σεξουαλικά απαράδεκτη συμπεριφορά ενός χρήστη του Διαδικτύου με τον κωδικό «TROLL», σε διάφορες μάλιστα εκδοχές με ονόματα - κωδικούς. Ο εισαγγελέας κ. Δραγάτσης ήταν παρών στην έρευνα. Οι άνδρες της Δίωξης δεν πίστευαν στα μάτια τους. Στην κατοχή του «TROLL» βρέθηκαν 12 σκληροί δίσκοι με σκληρό υλικό παιδικής πορνογραφίας. Τόσο σκληρό, που οι έμπειροι αστυνομικοί αλλά και ο εισαγγελέας απέστρεφαν το βλέμμα τους. Μίλησαν για πολύ άρρωστα πράγματα που αντίκρισαν. Στην κατοικία βρέθηκε και μία καραμπίνα, αλλά αυτό ήταν το λιγότερο.\nΕδώ και αρκετό καιρό, ο «TROLL» παρενοχλούσε καθημερινά μέσω του chat του zougla radio. Χυδαιότητες, βαρβαρότητες, σεξισμός, ακόμη και απειλές κατά της ζωής του υπευθύνου της zougla.gr αλλά και των συνεργατών του. Η διαδικτυακή συμπεριφορά του εν λόγω κυρίου ήταν πραγματικά αχαρακτήριστη. Παρενοχλούσε συστηματικά κυρίως τις γυναίκες δημοσιογράφους που εμφανίζονταν στο zougla radio, με ασύλληπτες χυδαιότητες. Μετά τις καταγγελίες, η Δίωξη Ηλεκτρονικού Εγκλήματος, αφού έλαβε εντολή από την προϊσταμένη της Εισαγγελίας Πρωτοδικών Ελένης Ράικου, άρχισε να ερευνά την υπόθεση. Τα ηλεκτρονικά ίχνη του «TROLL» οδηγούσαν στο Λαύριο. Είτε σε ένα internet café, με το οποίο διατηρούσε επαγγελματικές σχέσεις (είναι τεχνικός υπολογιστών), είτε στην ίδια του την κατοικία. Το internet café επί της οδού Μ. Μητροπούλου 15 ανήκει στον Πλακουδάκη Θόδωρο.\nΟι άνδρες της Δίωξης Ηλεκτρονικού Εγκλήματος συνέλαβαν τον «TROLL», ο οποίος ονομάζεται Αντώνης Καραλής. Είναι νεαρότατος, μόλις 24 ετών, και γιος συνταξιούχου αστυνομικού. Νωρίς το απόγευμα οδηγήθηκε στον εισαγγελέα. Κατηγορείται -πέραν του άθλιου υλικού παιδικής πορνογραφίας που βρέθηκε στην κατοικία του σε ψηφιακή μορφή- και για απειλές κατά προσώπων ακόμη και για απειλές κατά ζωής.\nΗ δικογραφία θα είναι ογκώδης και η δουλειά των δικαστικών λειτουργών, ακόμη και των ειδικών, θα είναι δύσκολη, αφού δεν χωρά ο νους του ανθρώπου τέτοια άρρωστη σεξουαλική συμπεριφορά. Ήταν φανερό από τον τρόπο με τον οποίο ο Αντώνης Καραλής, ο οποίος παραδέχθηκε την ενοχή του, συμπεριφερόταν στο Διαδίκτυο, ιδιαίτερα εντός του chat του zougla radio πως κάτι δεν πήγαινε καλά. Καθόλου καλά μάλιστα. Η πραγματικότητα, ωστόσο, ξεπερνά πλέον και την καλπάζουσα φαντασία. Ο «TROLL» ζούσε στον κόσμο της παιδοφιλίας στην πιο ακραία μορφή της.\nΟ προϊστάμενος του τμήματος Μανώλης Σφακιανάκης μίλησε στη zougla.gr και έδωσε τις λεπτομέρειες της σύλληψης.\nΕπιμέλεια: Φίλιππος Καραμέτος Τελευταία ενημέρωση: Τρίτη, 25 Οκτωβρίου 2011, 17:14\nαμ τωρα ρε τρολλ εκει που θα πας... ξερεις λεω για τα φυλακας. Κατι μακακες σαν και σενα ξερεις οτι τους κανουν γλεντια στον ποπο.........p.o.l.i.c.e.


Το Χρυσωμένο Παλάτι Της Αμαρτίας | It's Better To Burn Out Than To Fade Away\n← The Puppini Sisters vs Mika Sister…\ntwilight (not the movie) →\nΤο Χρυσωμένο Παλάτι Της Αμαρτίας\nPosted on Ιανουαρίου 17, 2010 | Σχολιάστε\nΤι όνομα για συγκρότημα, τι τίτλος για ντεμπούτο, τι εξώφυλλο, τι μουσική, τι τραγουδάρες!!! Ο Barry Adamson φεύγοντας το 2006 απ’ τη Mute για να φτιάξει τη δικιά του Central Control φαίνεται ότι έκανε μια σοφή κίνηση. Όχι τόσο γιατί βγάζει εκεί πλέον τα άλμπουμ του αλλά κυρίως γιατί ψάχνει να στεγάσει καινούργια γκρουπ με μια εντελώς ανοιχτόμυαλη λογική που πάντα τον χαρακτήριζε σαν μουσικό αλλά και σαν παραγωγό. Κι έτσι καλά-καλά δεν πρόλαβε να μπει η καινούργια δεκαετία και μας προσφέρει το πρώτο μεγάλο άλμπουμ της.\nΟι καταπληκτικοί Gilded Palace of Sin (δανείζονται το όνομά τους απ’ τον τίτλο του πρώτου άλμπουμ των Flying Burrito Brothers του 1969) απ’ το Manchester βγάζουν τον πρώτο τους δίσκο με τον φοβερό τίτλο You Break Our Hearts, We’ll Tear Yours Out και μας υποχρεώνουν να τους κάνουμε μια βαθειά υπόκλιση. Τρία άτομα όλα κι όλα, καταπιάνονται με ότι μουσικό όργανο μπορεί να φανταστείς και μας προσφέρουν δέκα καταραμένα μπλούζ που μπορούν να διαλύσουν ακόμα και την πιο ανθεκτική ψυχή. Και όχι μόνο αυτό αλλά τολμάνε και να το ανεβάσουν ολόκληρο στο site τους. Δεν ξέρω πως να περιγράψω αυτό που ακούω και αν χρησιμοποιήσω την έκφραση avant-garde γοτθικά μπλουζ θα γελάνε και τα τσιμέντα αλλά ακούστε τα Rubbing Up και Vony & the Plynths και ξανασκεφτείτε το. Θα μείνετε κάγκελο με τα Rosa Salvaje και Bones of the Saints αλλά εκεί που θα αφήσετε την ψυχή σας είναι στο κορυφαίο There Is No Evil There Is No Good. Μας μπάζει με μια δίλεπτη εισαγωγή που φέρνει στο νου το Hallucinations του Tim Buckley και μόλις αρχίζουν τα λόγια (και τι λόγια!) μας περνάνε στις πιο σκοτεινές στιγμές των Wooven Hand.\nΔε νομίζω ότι χρειάζεται να πώ πολλά, απλά ακούστε το σερί απ’ την αρχή μέχρι το τέλος. Στην Αγγλία έχει ήδη κυκλοφορήσει σε CD και βινύλιο και όπου νά ‘ναι θα έρθει κι εδώ. Το νού σου Bandini!!!


Σημείο καμπής (όχι μόνο οικονομικής) το έκτακτο eurogroup – Περισκόπηση\nΣημείο καμπής (όχι μόνο οικονομικής) το έκτακτο eurogroup\nΔεν είναι χαζοί – ούτε οι μεν ούτε οι δε: οι δικοί μας κατέθεσαν ήδη το αίτημα για την εξάμηνη επέκταση της δανειακής σύμβασης με ταυτόχρονη δέσμευσή τους για δημοσιονομική ισορροπία ενώ η ΕΕ φαίνεται αναφέρει πως το ελληνικό αίτημα “ανοίγει το δρόμο για ένα λογικό συμβιβασμό”.\nΤι θα βγει από την έκτακτη συνεδρίασή του Eurogroup της Παρασκευής είναι άγνωστο.\nΑυτό όμως που μετρά είναι άλλο: η ΕΕ, έτσι όπως λειτουργεί σήμερα είναι αναγκασμένη εκ των πραγμάτων να επιστρέψει (θέλει-δεν θέλει) στην παραδοσιακή μέχρι πριν από λίγα χρόνια διαδικασία των συμβιβασμών. Και αυτό δεν το αναφέρουμε επειδή υπάρχει ελληνικό αίτημα σε εξέλιξη. Σήμερα είναι ελληνικό, αύριο θα είναι ιταλικό κ.ο.κ.\nΗ Ευρωπαϊκή Ένωση έχει σαφώς χάσει τον προσανατολισμό της και θα πρέπει να επιστρέψει στις παραδοσιακές αξίες επάνω στις οποίες οικοδομήθηκε.\nΑν δεν το κάνει και εξακολουθήσει να εφαρμόζει συνταγές ενός γκρουπούσκουλου ανίκανων ηγετών που έχουν χάσει την επαφή με την καθημερινότητα των Ευρωπαίων πολιτών και που εμφανώς εξυπηρετούν άλλους σκοπούς, τότε οι προοπτικές του ευρώ είναι μηδενικές και το μέλλον της ίδιας την Ένωσης είναι δυσοίωνο.\n← Συνδεδεμένη ενίσχυση: συνάντηση Βεσυρόπουλου με τον αναπλ. υπουργό Αγροτ. Ανάπτυξης για άρση ή μείωση του πλαφόν → Αλεξάνδρεια: ενημερωτική συνάντηση Ναλμπάντη – Διοικητή Α.Τ. Αλεξάνδρειας


Ενοικίαση φορτηγού με υδραυλική ράμπα στη Θεσσαλονίκη: Citroen Jumper για ξεκούραστες μεταφορές - Van Rental Thessaloniki\nΈνα από τα πιο δύσκολα και κουραστικά πράγματα στις μεταφορές με επαγγελματικό αυτοκίνητο είναι το η φόρτωση και η εκφόρτωση των αντικειμένων. Για ποιοτική και οικονομική ενοικίαση φορτηγού στην Θεσαλονίκη, η Van Rental Thessaloniki έχει την ιδανική επιλογή στην ενοικίαση φορτηγού, για να κάνει τη ζωή του ενδιαφερόμενου πιο εύκολη.\nΗ Van Rental Thessaloniki διαθέτει το επαγγελματικό φορτηγό Citroen Jumper με υδραυλική πίσω πόρτα, κοινώς ράμπα, έτσι ώστε η εκφόρτωση ογκωδών αντικειμένων να γίνεται απλή και εύκολη.\nΤο σημαντικό πλεονέκτημα του συγκεκριμένου επαγγελματικού αυτοκινήτου είναι ότι με την υδραυλική ράμπα, δεν απαιτείται ιδιαίτερος κόπος ή χρόνος για να αδειάσει η καρότσα.\nΤο Citroen Jumper μπορεί να μεταφέρει μέχρι 1.200 κιλά φορτίο, ενώ οι διαστάσεις της καρότσας (Μ: 3,60 Π: 2.00) δίνουν τη δυνατότητα μεταφοράς ψηλών ή ογκωδών αντικειμένων.\nΩστόσο, επειδή τα παραπάνω απαιτούν μπόλικο κόπο για να τοποθετηθούν στο van αλλά και να αφαιρεθούν η υδραυλική πίσω πόρτα έρχεται να δώσει τη λύση!\nΗ υδραυλική ράμπα με την οποία εξοπλίζεται το Citroen Jumper μπορεί να σηκώσει μέχρι 500 kg, κάνοντας τις μεταφορές εύκολες και πιο οικονομικές.\nΤο Citroen Jumper με την υδραυλική ράμπα διατίθεται με κινητήρα diesel 2.200 κ.εκ και χειροκίνητο κιβώτιο ταχυτήτων, έτσι ώστε να μπορεί με άνεση να μεταφέρει τα 1.200 φορτίου χωρίς να δυσκολεύεται. Επίσης, είναι εξοπλισμένο με κλιματισμό και ηλεκτρικά παράθυρα.\nΓια όποιον λοιπόν αναζητά ενοικίαση φορτηγού για να μεταφέρει ογκώδη αντικείμενα και δεν θέλει να ανησυχεί για την φόρτωση και την εκφόρτωση, η Van Rental Thessaloniki διαθέτει άμεσα το Citroen Jumper με υδραυλική ράμπα, ένα επαγγελματικό αυτοκίνητο που είναι άξιος συνεργάτης στις μεταφορές.


Λέγεται πώς ο σχεδιασμός της Mara ήταν αντιγραφή της Cade Janus από το Haugen.\nPosted 05/02/2021 1 μμ.\nΜια καινούργια αγωγή κατά των Activision, Infinity Ward, και Major League Gaming Corp. (MLG), ισχυρίζεται πως ο σχεδιασμός της Mara του Modern Warfare είναι κλεμμένος.\nΣύμφωνα με το TorrentFreak ο ενάγων της αγωγής, Clayton Haugen, ισχυρίζεται πως ο σχεδιασμός της Mara, από το "Call of Duty: Modern Warfare", είναι κλεμμένος από την Cade Janus, μια κεντρική φιγούρα στην ιστορία του, November Reanissance.\nΤο 2017 ο Haugen προσέλαβε επαγγελματία ηθοποιό, cosplayer, και streamer Alex Zedra, ώστε να απεικονίσει την Cade Janus, και μετέφερε μια σειρά από φωτογραφίες εκείνης και την ιστορία του σε ένα στούντιο ταινιών, με την ελπίδα να μεταφέρει το November Renaissance στη μεγάλη οθόνη. Οι φωτογραφίες ανέβηκαν επίσης στο Instagram και σε μια σειρά από ημερολόγια.\nΤώρα στην άλλη πλευρά της ιστορίας, η Activision είχε προσλάβει την Alex Zedra κατά τη διάρκεια της ανάπτυξης του παιχνιδιού, ώστε να βοηθήσει στη δημιουργία ενός "δυνατού, ικανού, θηλυκού μαχητή" για το παιχνίδι. Ο Haugen ισχυρίζεται πως την ρώτησαν να χρησιμοποιήσει τα ίδια ρούχα και εξοπλισμό από τη φωτογράφηση της Cade Janus.\nΟ ίδιος μακιγιέρ για τις φωτογραφίες της Cade Janus προσλήφθηκε επίσης όχι μόνο για να αναδημιουργήσει την εμφάνιση, αλλά ακόμα και να χρησιμοποιήσει "το ίδιο κομμάτι επέκτασης μαλλιών". Ο Haugen επίσης ισχυρίζεται πώς οι αρχικές φωτογραφίες ήταν κρεμασμένες "στον τοίχο του στούντιο" και "χρησιμοποιήθηκαν ως οδηγός καρέ πριν από τη σάρωση του μοντέλου σε 3D".\n"Για να αποκρύψουν τη σχεδιασμένη καταπάτηση των Cade Janus φωτογραφιών και της Cade Janus χαρακτήρα, οι κατηγορούμενοι απαίτησαν το ταλέντο και τον επαγγελματία μακιγιάζ να υπογράψουν Συμφωνίες Μη Γνωστοποίησης", σημειώνει η καταγγελία. "Οι προκύπτουσες φωτογραφίες επρόκειτο να είναι και ήταν αντίγραφα των Cade Janus Photographs του Haugen."\nΌχι μόνο οι προκύπτουσες φωτογραφίες και οι τρισδιάστατες εικόνες χρησιμοποιήθηκαν για την ανάπτυξη του χαρακτήρα γνωστού ως Mara, αλλά επίσης "χρησιμοποιήθηκαν ως βασικά στοιχεία στην καμπάνια μάρκετινγκ του Modern Warfare".\nΗ Activision έχει πολλά στα χέρια της αυτές τις μέρες. Μία αυτό, αλλά και το ανελέητο κυνήγι cheaters στα παιχνίδια της.\nΔεν έχει βγει ακόμα κάποια επίσημη απόφαση, αλλά άμα δείτε άρθρο με τίτλο "Αλλάζει η εμφάνιση της Mara του Call of Duty: Modern Warfare" τώρα θα ξέρετε γιατί.


Μία νίκη μακριά από την κατάκτηση και του φετινού τίτλου στην Basket League βρίσκεται ο Παναθηναϊκός.\nΟι «πράσινοι» πέρασαν νικηφόρα από την Πάτρα με 92-80 κόντρα στον Προμηθέα, στον δεύτερο τελικό και έκαναν το 2-0. Η σειρά επιστρέφει την Παρασκευή (14/6) στο ΟΑΚΑ.\nΣε ένα κατάμεστο «Δ. Τόφαλος» με φιλάθλους και από τις δύο ομάδες, ο Παναθηναϊκός άνοιξε τη διαφορά στη δεύτερη περίοδο και κατάφερε να διατηρήσει το προβάδισμα κάθε φορά που ο Προμηθέας μείωνε τη διαφορά και πλησίαζε στο σκορ.\nΟ Παναθηναϊκός τελείωσε το παιχνίδι έχοντας περισσότερα ριμπάουντ (36-31), ασίστ (26-19) και μπλοκς (3-0) ενώ είχε λιγότερα κλεψίματα (7-9). Παράλληλα σούταρε με 58% στα δίποντα (23/39), 45% στα τρίποντα (10/22) και 72% από τη γραμμή των ελευθέρων βολών. Την ίδια στιγμή ο Προμηθέας είχε 20/36 (55%) δίποντα, 9/28 (32%) τρίποντα και 13/16 (81%) βολές.\nΤο παιχνίδι απέκτησε καλό ρυθμό από το ξεκίνημά του. Οι φιλοξενούμενοι με τον Καλάθη να έχει 8 πόντους με 2/2 τρίποντα προηγήθηκαν με 12-9 στο 4′ όμως ο Προμηθέας τρέχοντας ένα σερί 8-0 με 5 πόντους από τον Μπράουν, προσπέρασε με 17-12 στο 6′. Ο Παναθηναϊκός έφερε γρήγορα το παιχνίδι στα ίσια, με τις δύο ομάδες να είναι ισόπαλες με 22-22 στο τέλος της πρώτης περιόδου.\nΜε την έναρξη του δευτέρου δεκαλέπτου η άμυνα του Παναθηναϊκού κράτησε δίχως σκορ εντός παιδιάς τον Προμηθέα για περισσότερο από 5 αγωνιστικά λεπτά. Σε αυτό το διάστημα η ομάδα της Πάτρας είχε 0/2 δίποντα, 0/4 τρίποντα και 3 λάθη με αποτέλεσμα ο Παναθηναϊκός να τρέξει ένα σερί 17-0 που τον έφερε μπροστά στο σκορ με 39-23 στα μέσα του δεκαλέπτου. Ο Προμηθέας αντέδρασε και με ένα δικό του σερί 10-0 μείωσε σε 33-39 στο 17′ όμως ο Παναθηναϊκός ανέβασε και πάλι τη διαφορά σε διψήφια επίπεδα κλείνοντας το πρώτο μέρος έχοντας προβάδισμα με 49-39.\nΟ Μπράουν μείωσε με τρίποντο σε 76-84, όμως ο Παναθηναϊκός έτρεξε ένα γρήγορο 8-0 και με τα διαδοχικά τρίποντα των Κιλπάτρικ και Παπαπέτρου έκανε το 76-92 στο 39′. Το φινάλε του αγώνα βρήκε τους φιλοξενούμενους να παίρνουν τη νίκη με 92-80 και να κάνουν το 2-0 στη σειρά των τελικών.\nΔεύτερο φετινό εκτός έδρας παιχνίδι, δεύτερη φορά που ξεπερνά τους 100 πόντους ο Παναθηναϊκός…\n«Κακή» εντός έδρας ήττα για τον Παναθηναϊκό\nΟ Παναθηναϊκός ήταν απελπιστικά άστοχος από τα 6,75 ενώ η Αρμάνι πολύ εύστοχη..\n17 Οκτωβρίου 2019 στις 23:30\nΜετά από το θετικό αποτέλεσμα στην πρεμιέρα του EuroCup στο Ισραήλ, ο Προμηθέας επιστρέφει νικητής και από τη Γερμανία…\nΈχασε και ο Παναθηναϊκός από τη Βιλερμπάν!\nΟ Παναθηναϊκός είχε την τύχη στα χέρια του μέχρι και 1:30 πριν το φινάλε, όμως η αστοχία των τελευταίων επιθέσεων, σε συνδυασμό με την ανοδική πορεία της Βιλερμπάν, έφεραν τη νίκη των Γάλλων με…\n11 Οκτωβρίου 2019 στις 00:16\nΟι πρωταθλητές επικράτησαν στο πλαίσιο της 2ης αγωνιστικής της Basket League με 112-81 του Λαυρίου παίρνοντας σκορ και από τους 12 παίκτες που χρησιμοποιήθηκαν…\n06 Οκτωβρίου 2019 στις 18:57\nΈχασαν τη νίκη μέσα από τα χέρια τους οι διεθνείς μας!\nDeal με Κωτσιόπουλο, επιστρέφει ο Παπαϊωάννου


Δήμος Σπάρτης - Προσφορά αλληλεγγύης προς οικονομικά ασθενέστερα νοικοκυριά στο Δήμο Σπάρτης\nΠαρασκευή, 12 Ιουλίου 2019 11:24\n1235 τεμάχια ρύζι των 500 γρ.\n1132 τεμάχια φακές ψιλές των 500 γρ.\n399 τεμάχια φασόλια των 500 γρ.\n2136 τεμάχια ζυμαρικά των 500 γρ.\n251 τεμάχια τοματοπολτός των 410 γρ.\n241 τεμάχια ελαιόλαδο του ενός λίτρου.\n1905 τεμάχια γάλα εβαπορέ.\n798 τεμάχια φυσικός χυμός του ενός λίτρου.\n148 τεμάχια σαμπουάν των 400\n148 τεμάχια σκόνη πλυντηρίου (24 μεζούρες).\n148 τεμάχια υγρό γενικής χρήσης.\n148 τεμάχια υγρό πιάτων των 400 ml.\nΔιάφορα βρεφικά είδη και αδιάθετα προϊόντα από προηγούμενες διανομές.


Ο Macinstosh Classic πρόκειται για έναν υπολογιστή που όταν τον κυκλοφόρησε η Apple πίσω στα 90s προκάλεσε… πάταγο, αποτελώντας μια ακόμη τεράστια επιτυχία για την εταιρεία του Steve Jobs. Με τιμή κάτω από το ψυχολογικό όριο των 1.000$, δεν άργησε να αποτελέσει ένα εξαιρετικό entry-level σύστημα, το οποίο λάτρεψαν τόσο οι καταναλωτές όσο και οι εκπαιδευτικοί, καθώς το σύστημα της Apple κατάφερε να μπει σε πολλά σχολεία των Η.Π.Α σε όλες τις βαθμίδες της εκπαίδευσης.\nO Macintosh Classic βασιζόταν σε έναν επεξεργαστή Motorola 68000, o οποίος ήταν χρονισμένος στα 8MHz, διέθετε 1MB (επεκτάσιμης μνήμης στα 4MB μέσω ειδικής RAM card), built-in drive των 3.5 ιντσών και SCII σκληρό δίσκο με χωρητικότητα στα 40MB, ενώ ήταν ενσωματωμένος με ένα 9ίντσο μονόχρωμα monitor με ανάλυση στα 512x342 pixels. Πρόσφατα, το AppleInsider δημοσίευσε τις φωτογραφίες ενός prototype Macintosh Classic από ένα post στο Twitter, ο οποίος είχε την ιδιαιτερότητα ότι το πλαστικό του περίβλημα ήταν διάφανο και έτσι φαινόταν πλήρως ο πλούσιος «εσωτερικός» του κόσμος. Αν και η Apple υιοθέτησε σε μεταγενέστερα συστήματα της το transparent design (όπως το iMac G3), ωστόσο για τον Macintosh Classic δεν υπήρξε ποτέ κάποιο ανάλογο μοντέλο που να κυκλοφορήσει επίσημα στην αγορά.\nΌπως αναγράφεται και από ένα συνοδευτικό sticker, η συγκεκριμένη μονάδα δημιουργήθηκε αποκλειστικά για development σκοπούς και δεν ήταν ποτέ προς πώληση, οπότε μπορείτε να φανταστείτε ότι αυτή τη στιγμή θα κοστίζει μια μικρή περιουσία, εξαιτίας της σπανιότητας του.


Η επίσκεψη στο Καστελόριζο οι αντιδράσεις και η υποκρισία- Άρθρο της Ν.Κασιμάτη | Greek National Pride\nΤης ΝΙΝΑΣ ΚΑΣΙΜΑΤΗ\nΓιατί κανείς έως τώρα, φαίνεται, δεν έβλεπε τον ελέφαντα μέσα στο δωμάτιο. Δηλαδή τη ΧΑ μέσα στη Βουλή εδώ και σχεδόν 5 χρόνια. Περιέργως πώς, όμως, την εντόπισαν εν μέσω τουρκικών παραβιάσεων στο ακριτικό Καστελόριζο!\nΠαραδίδω λοιπόν στη θέα αλλά και στην κρίση όλων μια άλλη φωτογραφία – από τις εκατοντάδες που υπάρχουν από την περίσταση, αλλά σε κανέναν δεν προκάλεσε ερωτηματικά. Τραβήχτηκε τον Οκτώβριο στην αεροπορική βάση Δεκέλειας στο Τατόι, στην επίσημη υποδοχή από την ελληνική πολιτεία των λειψάνων των Ελλήνων πεσόντων στην Κύπρο, στην αποστολή «NORATLAS», το 1974, για την απόκρουση του τουρκικού «Αττίλα».\nΑπό τα αριστερά στην πρώτη σειρά της τιμητικής πομπής βλέπουμε τον ΑΓΕΕΘΑ ναύαρχο κ. Αποστολάκη, τον υπουργό Εθνικής Αμυνας κ. Καμμένο με τον Κύπριο ομόλογό του, τον Πρόεδρο της Δημοκρατίας Προκόπη Παυλόπουλο, τον Αρχιεπίσκοπο Αθηνών και πάσης Ελλάδος, Ιερώνυμο, τον πρόεδρο της Βουλής Νίκο Βούτση, εκεί ακριβώς αδιαψεύστως βρίσκονται και ο Ε’ αντιπρόεδρος της Βουλής Γιώργος Λαμπρούλης του ΚΚΕ… και η υπογράφουσα βουλευτής του ΣΥΡΙΖΑ Νίνα Κασιμάτη ως εκπρόσωπος του προεδρείου της Διαρκούς Επιτροπής Εξωτερικών και Αμυνας.\nΣυνεχίζοντας βλέπουμε τον βουλευτή της ΝΔ, κ. Δαβάκη, εκ μέρους του προέδρου της Νέας Δημοκρατίας, Κυριάκου Μητσοτάκη, και στα άκρα δεξιά… τον Κασιδιάρη της ΧΑ, που είναι μέλος της Επιτροπής Εξωτερικών και Αμυνας. Παραδίπλα και ο Παναγιώταρος.\nΣύμφωνα, λοιπόν, με τον παραλογισμό και τη συνειδητή υποκρισία επιστρέφουμε τη στρεψοδικία που επικράτησε από την επίσκεψη στο Καστελόριζο στις 5/12 και μετά, και ρωτούμε κατ’ αρχάς αν εκεί στη Δεκέλεια σύσσωμοι οι πολιτειακοί και ανώτατοι πολιτειακοί παράγοντες ξέπλυναν-ξεπλύναμε τη Χρυσή Αυγή.\nΟ Πρόεδρος της Δημοκρατίας, ο πρόεδρος της Βουλής και ο αντιπρόεδρος της Βουλής από το ΚΚΕ ξέπλυναν τους χρυσαυγίτες;\nΤο ερώτημα απευθύνεται και στο ΚΚΕ. Γιατί εκεί ήμασταν όλοι τόσο «αγκαλιά» όσο και στο Καστελόριζο ή όσο και στο ασανσέρ της Βουλής.\nΔηλαδή αναγκασμένοι να συνυπάρχουμε, απαθανατιζόμενοι, μέχρι αυτοί να καταδικαστούν και να μπουν φυλακή ή να φύγουν από τη Βουλή διά της ψήφου.\nΟμως η οργανωμένη επίθεση σύσσωμης της αντιπολίτευσης, που εξαπολύθηκε εναντίον του ΣΥΡΙΖΑ και της κυβέρνησης ΣΥΡΙΖΑ-ΑΝΕΛ, επ’ αφορμή της χρυσαυγίτικης παρουσίας στο Καστελόριζο, όπως ειδικότερα προσωποποιήθηκε σε εμένα και στους συντρόφους μου βουλευτές, που επισκεφθήκαμε τη νήσο μας ύστερα από πρόσκληση του υπουργείου, ασκώντας το καθήκον μας στο πλαίσιο των θεσμικών αρμοδιοτήτων μας ως μέλη της Διαρκούς Επιτροπής Εξωτερικών και Άμυνας μαζί με την πολιτική και στρατιωτική ηγεσία του ΥΕΘΑ, πέφτει στο κενό γιατί είναι ψευδεπίγραφη.\nΓιατί ο λόγος που ακύρωσαν τη δηλωμένη συμμετοχή τους στην επίσκεψη και στη συνάντηση με τους ακρίτες μας στο Καστελόριζο δεν ήταν η ΧΑ, ούτε την επικαλέστηκαν ποτέ. Αλλωστε και η ΝΔ και το Ποτάμι έχουν συνυπάρξει με τη ΧΑ εντός των κοινοβουλευτικών δραστηριοτήτων και έχουν μάλιστα συνταξιδέψει με C130, όπως π.χ. στον Εβρο, στη στρατιωτική άσκηση «Παρμενίων», όπου προσκληθήκαμε και μετέβημεν στις 7/10/16 – εντός της αρμοδιότητάς μας, εκτός κτιρίου της Βουλής!\nΟ λόγος που τα κόμματα αυτά δεν δήλωσαν τώρα συμμετοχή στην αποστολή στο Καστελόριζο ή δήλωσαν και μετά την ακύρωσαν, όπως η ΝΔ και η Ενωση Κεντρώων, δεν είναι τα υποκείμενα της αποστολής, αλλά το αντικείμενο. Δηλαδή το Καστελόριζο.\nΌσοι αρνήθηκαν διά της απουσίας τους τη θεσμική εκπροσώπηση της Βουλής θέλησαν να ματαιώσουν τελικά την επίσκεψη στους ακρίτες μας και στα παιδιά τους, εν μέσω της κλιμάκωσης της τουρκικής προκλητικότητας. Καθώς στις αποτρεπτικές συστάσεις που διατυπώνει ο Τούρκος υπουργός Εξωτερικών κ. Τσαβούσογλου «περί ανευθυνότητας» τα κόμματα της αντιπολίτευσης γίνονται λειτουργικά η ηχώ τους. Δεν έρχονται και αυτό είναι μια «υπεύθυνη στάση».\nΦαίνεται πως κάποιοι αξιολογούν ως μέγεθος εξωτερικής πολιτικής την ελευθερία μετακίνησης της πολιτικής και στρατιωτικής ηγεσίας εντός των ορίων της ελληνικής επικράτειας. Δηλωτική των προθέσεων και των κατευθύνσεων τους, αν ποτέ θα ξανακυβερνούσαν.\nΟ αγώνας για εθνική ανεξαρτησία είναι το κυρίαρχο ζήτημα όμως για εμάς και αυτό είναι υπόθεση των κυριαρχούμενων τάξεων που εκπροσωπούμε.\nΗ αγάπη για την πατρίδα δεν είναι φασισμός και δεν θα εκχωρήσουμε σε αυτούς που την επιβουλεύονται ούτε τα σύμβολα ούτε τη δημόσια σφαίρα, αποσυρόμενοι στα ιδιαίτερά μας. Για εκείνους, να συμπεράνουμε, το λιγότερο, ότι αντιλαμβάνονται την Ελλάδα ως χώρα μειωμένης κυριαρχίας, το περισσότερο, ότι «γκριζάρουν» μόνοι τους το Καστελόριζο, εξυπηρετώντας εκόντες άκοντες αλλότρια οικονομικά και γεωπολιτικά συμφέροντα που δεν θέλουν το Καστελόριζο να οριοθετεί την ελληνική ΑΟΖ στη Νοτιοανατολική Μεσόγειο.\nΓια να διασκεδαστούν όμως τα παραπάνω, το αφήγημα που στήνουν οι ακροδεξιοί μηχανισμοί της Νέας Δημοκρατίας εδώ και δύο εβδομάδες με τη βοήθεια κάποιων ΜΜΕ είναι ότι δήθεν η κυβέρνηση ΣΥΡΙΖΑ-ΑΝΕΛ ξεπλένει τη ΧΑ για να στερήσει ψήφους από τη Νέα Δημοκρατία.\nΣτην ερώτηση όμως «ποιος ωφελείται» από την ηθική και πολιτική απονομιμοποίηση του ΣΥΡΙΖΑ, η απάντηση δεν είναι ο ΣΥΡΙΖΑ.\nΕίναι άλλωστε γνωστό ποιοι στα ανώτερα κλιμάκια του κόμματος της αξιωματικής αντιπολίτευσης δηλώνουν ότι θέλουν να πλήξουν την ιδεολογική ηγεμονία της Αριστεράς – και αυτό επιχειρούν τώρα. Ενώ ταυτόχρονα λειτουργούν ως ακροδεξιός μαγνήτης επί τη εμφανίσει και μόνο.\nΣτο εγχείρημα αυτό συμβάλλει και ο μιντιακός φυλλορροών εταίρος, το Ποτάμι δηλαδή, με σκοπό τη δεξιά παλινόρθωση, μήπως και αντιστηρίξουν την εκσυγχρονιστική παλινόρθωση που επιχειρείται με πρώην υπουργούς της περιόδου 1996-2004, αδιαφορώντας αν αυτό θα συνεπάγεται ή και θα προϋποθέτει συνεργασία με τους πρωτοκλασάτους θαυμαστές της 4ης Αυγούστου και τους γελωτοποιούς του Παττακού στα δώματα της ΝΔ.\nΣτην προσπάθειά τους αυτή γυρεύουν να πλήξουν την πατριωτική, αντιφασιστική, αλληλέγγυα στους πρόσφυγες, ανθρωπιστική και πολιτικά και κοινωνικά υπεύθυνη φυσιογνωμία του ΣΥΡΙΖΑ. Και συνακόλουθα να πλήξουν τη σχέση με τον κυβερνητικό εταίρο.\nΓι’ αυτό επιστρατεύουν το μύθευμα της ταύτισης με τη ΧΑ. Ματαιοπονούν, όμως, γιατί πέρα από το ιστορικό φορτίο των αριστερών αγώνων του παρελθόντος, ενδεικτικά μόνο αναφέρουμε στο σήμερα ότι ύστερα από πολλούς κινηματικούς αγώνες στον Κορυδαλλό και εκκλήσεις της οικογένειας Φύσσα η δίκη της ΧΑ μεταφέρθηκε στο Εφετείο Αθηνών με την παρέμβαση του πρωθυπουργού Αλέξη Τσίπρα, προκειμένου να επιταχυνθεί η εκδίκαση.\nΕπίσης ψηφίζουμε απόψε και αίρουμε το υπέρογκο δικόσημο των διεκδικητικών αγωγών για υποθέσεις ναζιστικής βαρβαρότητας στην Κατοχή -ήταν ένα εμπόδιο που είχε τεθεί στο 2ο Μνημόνιο-, αποδεικνύοντας εμπράκτως την πίστη και την επιμονή στον αγώνα για τη διεκδίκηση των γερμανικών επανορθώσεων από τον Β’ Παγκόσμιο Πόλεμο και το κατοχικό δάνειο. Διεκδικήσεις που είχε αναβιώσει ο Ανδρέας Παπανδρέου το 1995, αλλά φέρονται ως μη ζήτημα για τον Κώστα Σημίτη κατά τη διακυβέρνησή του και στο τελευταίο του βιβλίο.\nΔημοσεύθηκε στο ΕΘΝΟΣ\nPrevious post ← «Προσφυγικό – Μεταναστευτικό» : Συμπεράσματα από τη μέχρι σήμερα συμφωνία Ε.Ε. – Τουρκίας\nNext post “Στη γωνία ο Ερντογάν θέλει μεγάλη προσοχή”! Ο καθηγητής Γ.Μάζης αναλύει τις κινήσεις του →


Όχι στη γαλοπούλα! - aromalefkadas - Ενημερωτική ιστοσελίδα της Λευκάδας\nHome›ΕΠΙ ΠΑΝΤΟΣ ΕΠΙΣΤΗΤΟΥ›Όχι στη γαλοπούλα!\nΌχι στη γαλοπούλα!\nΑντισταθείτε στον άγευστο σανό που μας πουλάνε για κρέας\nΦίλες, φίλοι και οι υπόλοιποι, ας σταματήσουμε επιτέλους να κρυβόμαστε πίσω από το πιρούνι μας και ας πούμε φωναχτά αυτό που όλοι σκεφτόμαστε και καμιά φορά λέμε και ψιθυριστά: ΤΟ «ΚΡΕΑΣ» ΤΗΣ ΓΑΛΟΠΟΥΛΑΣ ΕΙΝΑΙ ΑΠΑΙΣΙΟ, ΕΙΝΑΙ ΑΓΕΥΣΤΟ ΚΑΙ Η ΜΟΝΗ ΤΟΥ ΧΡΗΣΙΜΟΤΗΤΑ ΕΙΝΑΙ ΝΑ ΚΑΝΕΙ ΤΗ ΒΑΣΗ ΓΙΑ ΝΑ ΑΝΑΔΕΙΚΝΥΟΝΤΑΙ ΟΙ ΣΑΛΤΣΕΣ.\nΤο ότι έχει εισβάλει τα τελευταία χρόνια και στο ελληνικό χριστουγεννιάτικο τραπεζι είναι άλλη μια απόδειξη ότι οι πιο καθυστερημένες χώρες αντί να προσπαθήσουν να μιμηθούν μόνο τα επιτεύγματα των πιο προηγμένων χωρών (καθώς αυτός είναι ο μόνος τρόπος προόδου), δυστυχώς, μαϊμουδίζουν και τα μειονεκτήματά τους. Είναι μια απόδειξη ότι η μαντάμ Σουσού ζει και βασιλεύει και, προκειμένου να προσποιηθεί την «προηγμένη», σνομπάρει αρνάκι, κατσικάκι και γουρουνάκι, για να φάει γαλοπούλα με την ίδια επαρχιώτικη λαχτάρα που ένιωθαν οι Έλληνες τη δεκαετία του ’80 όταν άκουγαν την Υβέτ να διαφημίζει καλλυντικά που είναι τοσο καλά «όπως Αμερική».\nΔεν χρειάζεται να επιχειρηματολογήσω ιδιαίτερα για το άγευστο της γαλοπούλας. Όσων οι γευστικοί κάλυκες λειτουργούν με επάρκεια το ξέρουν. Για τους υπόλοιπους θα περιοριστώ να πω πως δεν υπάρχει ούτε ένα εστιατόριο του οποίου οι ιδιοκτήτες να σκέφτηκαν «θα ειδικευτούμε στη γαλοπούλα… είναι ένα νόστιμο κρέας και ο κόσμος το θέλει… θα κάνουμε χρυσές δουλειές σερβίροντας πιάτα γαλοπούλας». Όπως δεν υπάρχει και ούτε ένας άνθρωπος που να λέει στην παρέα του «Ρε μαλάκες, ξέρετε τι πεθύμησα να φάω; Γαλοπούλα!». Κανείς ποτέ δεν θέλει να φάει και δεν τρώει γαλοπούλα οποιαδήποτε άλλη μέρα του χρόνου εκτός από τα Χριστούγεννα. Και αυτό γιατί ΔΕΝ ΤΡΩΓΕΤΑΙ!\nΌλες τις υπόλοιπες μέρες η γαλοπούλα περιορίζεται σε τοστ και σάντουιτς κι αυτό μόνο και μόνο επειδή η κατανάλωση αυτού του πράγματος είναι λιγότερο επιβαρυντική για την υγεία απ’ ό,τι η κατανάλωση των κανονικών κρεάτων. Αυτών που έχουν γεύση. Φαντάζεστε να είχαν το σαλαμι αέρος ή το χοιρινό μπούτι τα ίδια λιπαρά με το ζαμπόν γαλοπούλας; Φαντάζεστε ότι, σ’ αυτή την περίπτωση, θα υπήρχαν άνθρωποι που θα έλεγαν «α, εγώ στο τοστ μου μόνο γαλοπούλα βάζω»;\nΞέρετε ότι έχω δίκιο και ξέρω ότι το ξέρετε ότι έχω δίκιο. Και ήρθε η ώρα να αντισταθούμε σε αυτό το άγευστο κάτι και να αγωνιστούμε να επιστρέψουν στο χριστουγενιάτικο τραπέζι τα κανονικά κρέατα. Τα κρέατα που είναι λαχταριστά και χωρίς ένα κιλό σάλτσα. Τα κρέατα που διαλέγουμε όταν θέλουμε να φάμε κάτι νόστιμο και όχι κάτι που έχουμε δει στο σινεμά.\nΑν ετοιμάζετε χριστουγεννιάτικο τραπέζι, μην αγοράζετε γαλοπούλες. Αν είστε καλεσμένοι σε χριστουγεννιάτικο τραπέζι, ρωτήστε τι κρέας θα έχει. Αν η απάντηση είναι γαλοπούλα, αρνηθείτε την πρόσκληση και εξηγείστε γιατί. Επιλέξτε να πάτε σε εκείνους τους ανθρώπους που σέβονται τον ουρανίσκο σας. Αντισταθείτε!\nΈχετε αντισταθεί σε τόσα ωραία πράγματα της Δύσης. Πράγματα που, αν τα είχατε μιμηθεί, η ζωή μας θα ήταν καλύτερη. Μπορείτε, για αλλαγή, να αντισταθείτε και σε ένα από τα λίγα που την κάνουν χειρότερη. Γεμίστε το τραπέζι των Χριστουγέννων με κατσικάκια και γουρουνάκια και αφήστε τη γαλοπούλα για το τραπέζι του πατροπαράδοτου Θενκς Γκίβινγκ. Και μπράβο σας και χρόνια σας πολλά!\nΚοινή δράση Σκοπευτικού Ομίλου και Κυνηγητικού Συλλόγου την Τρίτη 26/12\nΆγγελος Σικελιανός - Στον ξενώνα της Βηθλεέμ\n/ 11 Απριλίου 2018 / 0


Το αδιαχώρητο στην ομιλία του Καλλίρη στην Κόρινθο\nΤΟ ΑΔΙΑΧΩΡΗΤΟ ΣΤΗΝ ΟΜΙΛΙΑ ΤΟΥ ΚΑΛΛΙΡΗ ΣΤΗΝ ΚΟΡΙΝΘΟ από Voria.gr article https://www.voria.gr/article/to-adiachorito-stin-omilia-tou-kalliri-stin-korintho Στη χθεσινή κεντρική του ομιλία στην Κόρινθο έγινε το αδιαχώρητο, προμηνύοντας το άνετο πέρασμά του στον β’ γύρο των εκλογών 24.05.2019 18:32\nΤΟ ΑΔΙΑΧΩΡΗΤΟ ΣΤΗΝ ΟΜΙΛΙΑ ΤΟΥ ΚΑΛΛΙΡΗ ΣΤΗΝ ΚΟΡΙΝΘΟ\n24/05/2019, 18:32 |\nΣτη χθεσινή κεντρική του ομιλία στην Κόρινθο έγινε το αδιαχώρητο, προμηνύοντας το άνετο πέρασμά του στον β’ γύρο των εκλογών\nΗ υποψηφιότητα Καλλίρη για τον δήμο Κορινθίων, είναι μία από τις περιπτώσεις που η Αθήνα παρακολουθεί από κοντά.\nΗ επιλογή του ίδιου να κατέβει στον στίβο των δημοτικών εκλογών (παρότι με το βαρύ βιογραφικό του ήταν απολύτως βέβαιη η αξιοποίηση σε κυβερνητικό επίπεδο από τη Νέα Δημοκρατία), ξάφνιασε πολλούς, αλλά τελικά δικαίωσε και τη Νέα Δημοκρατία για τη στήριξή της.\n«Αυτός ο αγώνας, ο αγώνας να γίνει πράξη το αυτονόητο, η εξέλιξη του τόπου μας, είναι η δική μου παρακαταθήκη στα παιδιά μου. Η δική μας παρακαταθήκη στη νέα γενιά», δηλώνει συχνά ο ίδιος εξηγώντας την επιλογή του.\nΣτη χθεσινή κεντρική του ομιλία στην Κόρινθο έγινε το αδιαχώρητο, προμηνύοντας το άνετο πέρασμά του στον β’ γύρο των εκλογών. Είναι άλλωστε κοινή εκτίμηση τόσο στην Κόρινθο όσο και στα Κεντρικά της Νέας Δημοκρατίας ότι ο Πελοπίδας Καλλίρης θα είναι ο νικητής της τελικής μάχης.


Νέα Έρευνα: Οι Μεταλλάξεις του SARS-CoV-2 Δεν Αυξάνουν τη Μολυσματικότητά του - Γ Παθολογική Κλινική Ερρiκος Ντυνάν Hospital Center\npost-title Νέα Έρευνα: Οι Μεταλλάξεις του SARS-CoV-2 Δεν Αυξάνουν τη Μολυσματικότητά του https://secureservercdn.net/160.153.138.53/aa8.ca0.myftpupload.com/wp-content/uploads/nea-ereyna-oi-metallakseis-tou-sars-cov-2-den-ayksanoun-th-molysmatikothta-tou.jpg?time=1611317814 2020-11-26 10:31:09 yes no Αναρτήθηκε από doctor\nΚαμία από τις μεταλλάξεις που έχουν παρατηρηθεί σήμερα στον SARS-CoV-2 δεν αυξάνει τη μολυσματικότητα του ιού στον άνθρωπο, σύμφωνα με τα αποτελέσματα μίας νέας έρευνας από το UCL. Η παραπάνω παρατήρηση βασίστηκε στην ανάλυση του γονιδιώματος του ιού σε δείγματα από 46.000 ασθενείς με COVID-19 σε 99 χώρες και δημοσιεύτηκε πριν λίγες ημέρες στο επιστημονικό […]\nΒρίσκεστε εδώ: Αρχική \_ Λοιμώξεις \_ Νέα Έρευνα: Οι Μεταλλάξεις του SARS-CoV-2 Δεν Αυξάνουν τη Μολυσματικότητά του\nΚαμία από τις μεταλλάξεις που έχουν παρατηρηθεί σήμερα στον SARS-CoV-2 δεν αυξάνει τη μολυσματικότητα του ιού στον άνθρωπο, σύμφωνα με τα αποτελέσματα μίας νέας έρευνας από το UCL.\nΗ παραπάνω παρατήρηση βασίστηκε στην ανάλυση του γονιδιώματος του ιού σε δείγματα από 46.000 ασθενείς με COVID-19 σε 99 χώρες και δημοσιεύτηκε πριν λίγες ημέρες στο επιστημονικό περιοδικό Nature Communications.\n«Ο αριθμός των δειγμάτων που απομονώνονται για επιστημονικούς σκοπούς είναι αξιοθαύμαστος. Διαπιστώσαμε στην αρχή της πανδημίας ότι θα πρέπει να αναπτύξουμε νέες μεθόδους για την εξέταση ενός μεγάλου αριθμού δειγμάτων τα οποία θα μας επιτρέψουν να παρακολουθήσουμε την εμφάνιση νέων μεταλλάξεων σε πραγματικό χρόνο. Ευτυχώς, όπως διαπιστώσαμε καμία από τις μεταλλάξεις που έχουν καταγραφεί μέχρι σήμερα δεν αυξάνει τη μολυσματικότητα του ιού, ωστόσο θα πρέπει να παρακολουθούμε συνεχώς τον ιό, ιδιαίτερα τώρα που θα αρχίσουν να κυκλοφορούν τα νέα εμβόλια», είπε η Dr Lucy van Dorp, επικεφαλής της έρευνας.\nΟ SARS-CoV-2 είναι ένας RNA ιός. Οι ιοί αυτού του είδους παρουσιάζουν μεταλλάξεις με 3 μηχανισμούς: από λάθη που γίνονται στην αντιγραφή του RNA όταν ο ιός πολλαπλασιάζεται, μέσω αλληλεπιδράσεων με άλλους ιούς που έχουν μολύνει το ίδιο κύτταρο ή μέσω τροποποίησης του RNA από το ανοσοποιητικό σύστημα του ξενιστή.\nΟι περισσότερες μεταλλάξεις δεν επηρεάζουν τη συμπεριφορά του ιού, ενώ άλλες μπορεί να είναι ωφέλιμες ή επιβλαβείς γι’ αυτόν. Η συχνότητα μίας μετάλλαξης μπορεί να αυξηθεί με τον πολλαπλασιασμό του ιού.\nΟι επιστήμονες της παρούσας έρευνας εξέτασαν συνολικά 46.723 δείγματα ασθενών με COVID-19, τα οποία είχαν συλλεγεί μέχρι τον Ιούλιο του 2020.\nΣυνολικά, οι επιστήμονες κατάφεραν να ανιχνεύσουν 12.706 μεταλλάξεις στον SARS-CoV-2, τον ιό δηλαδή που προκαλεί COVID-19. Για 398 από τις παραπάνω μεταλλάξεις υπάρχουν δεδομένα που δείχνουν ότι εμφανίζονται επανειλημμένα και ανεξάρτητα. Από αυτές, οι 185 έχουν εμφανιστεί τουλάχιστον σε 3 διαφορετικές περιστάσεις κατά την πορεία της πανδημίας.\nΠροκειμένου να εξετάσουν αν οι παραπάνω μεταλλάξεις καθιστούν τον ιό περισσότερο μολυσματικό, οι ερευνητές δημιούργησαν ένα μοντέλο με το εξελικτικό δέντρο του ιού και ανέλυσαν αν μία συγκεκριμένη μετάλλαξη είναι πιο συχνή σε ένα κλαδί του παραπάνω δέντρου. Ουσιαστικά αυτό που εξετάστηκε ήταν αν η μετάλλαξη αυτή καθιστά τον ιό πιο μολυσματικό συγκριτικά με άλλα στελέχη της ίδιας σειράς που δεν έχουν αυτή τη μετάλλαξη.\nΟι επιστήμονες παρατήρησαν ότι οι συχνότερες μεταλλάξεις δεν επηρεάζουν τη μολυσματικότητα του ιού. Στις παραπάνω, περιλαμβάνεται και η γνωστή πλέον μετάλλαξη D614G της πρωτεΐνης ακίδας, για την οποία είχε αναφερθεί στο παρελθόν ότι αυξάνει τη μολυσματικότητα του ιού. Σύμφωνα με τα δεδομένα της παρούσας μελέτης, ωστόσο, αυτό δεν ανταποκρίνεται στην πραγματικότητα, καθώς δεν μπορεί να επηρεάσει σε μεγάλο βαθμό την ευκολία που μεταδίδεται ο ιός.\nΗ έρευνα διαπίστωσε επίσης ότι οι συχνότερες μεταλλάξεις του SARS-CoV-2 έχουν εμφανιστεί εξ’ αιτίας της αλληλεπίδρασης του ιού με το ανοσοποιητικό σύστημα του ανθρώπου και όχι από την προσαρμογή του ιού στη δράση του τελευταίου. Η παραπάνω παρατήρηση ουσιαστικά έρχεται σε αντίθεση με την ανάλυση της ίδιας ομάδας επιστημόνων σχετικά με τη μετάλλαξη του ιού μετά τη μεταπήδηση του τελευταίου από τον άνθρωπο στα μινκ.\n«Όταν αναλύσαμε το γονιδίωμα του ιοί από τα μινκ, παρατηρήσαμε ότι η ίδια μετάλλαξη εμφανίζεται σε όλες τις φάρμες μινκ, παρά το γεγονός ότι η μετάλλαξη αυτή είναι εξαιρετικά σπάνια στον άνθρωπο», είπε η Dr van Dorp.\n«Πιθανώς δεν έχουμε δεδομένα για την προσαρμογή του ιού μετά τη μεταπήδησή του στον άνθρωπο στα πολύ πρώιμα στάδια της πανδημίας. Ο ιός μεταπήδησε κατά πάσα πιθανότητα τον Οκτώβριο ή το Νοέμβριο, ωστόσο τα πρώτα δείγματα που έχουμε προέρχονται από τα τέλη Δεκεμβρίου. Μέχρι τότε, ενδέχεται να είχαν γίνει αρκετές μεταλλάξεις στον ιό, για τις οποίες δεν υπάρχουν δεδομένα σήμερα», εξήγησε ο καθηγητής Francois Balloux, ο οποίος συμμετείχε στην έρευνα.\nΕίναι αναμενόμενο ότι ένας ιός θα μεταλλαχθεί μετά τη μεταπήδησή του στον άνθρωπο, ωστόσο αυτό δεν σημαίνει ότι οι νέες μεταλλάξεις θα είναι περισσότερο μολυσματικές ή θα προκαλούν σοβαρότερη νόσηση.\n«Ο ιός φαίνεται ότι έχει προσαρμοστεί καλά έτσι ώστε να μεταδίδεται εύκολα στον άνθρωπο. Δεν αποκλείεται να είχε ήδη φτάσει στην ιδανική μορφή του όταν έγινε αντιληπτός», είπε η Dr van Dorp.\nΟι επιστήμονες της έρευνας προειδοποίησαν επίσης ότι η επικείμενη κυκλοφορία των εμβολίων ενδέχεται να ασκήσει εκλεκτική πίεση στον ιό, ωθώντας τον να αναπτύξει νέες μεθόδους διαφυγής από τη δράση του ανοσοποιητικού συστήματος. Το γεγονός αυτό μπορεί να οδηγήσει σε εμφάνιση στελεχών που θα είναι ανθεκτικά στα εμβόλια. Υποστήριξαν, ωστόσο, ότι το πλαίσιο που έχει δημιουργηθεί πλέον, θα επιτρέψει την ταχεία ανίχνευση των παραπάνω στελεχών.\n«Ο ιός ναι μεν μπορεί να μεταλλαχθεί, αν ωστόσο μπορούμε να ανιχνεύσουμε εγκαίρως τις μεταλλάξεις του, θα έχουμε την ικανότητα να προσαρμόσουμε το εμβόλιο έτσι ώστε να μπορεί να αντιμετωπίσει τις παραπάνω μεταλλάξεις», κατέληξε ο Balloux.


10.03.2010 Παρουσίαση βιβλίου του κ. Σήφη Μπουζάκη Το Ίδρυμα Πολιτισμού και Εκπαίδευσης "Ανδρέας Λεντάκης" και οι Εκδόσεις GUTENBERG σας προσκαλούν την Τετάρτη 10 Μαρτίου στις 6.00 μ.μ. στο αμφιθέατρο του Υπ. Εξωτερικών (Βασ. Σοφίας 1, Σύνταγμα) στην…» Περισσότερα\n10.03.2010 Ομιλία Μανώλη Γλέζου ΑΝΑΚΟΙΝΩΣΗ – ΠΡΟΣΚΛΗΣΗ Ο Πρύτανης του Πανεπιστημίου Πατρών, Καθηγητής κ. Σταύρος Κουμπιάς, και ο Πρόεδρος του Τμήματος Γεωλογίας Καθηγητής κ. Κίμων Χρηστάνης, έχουν την τιμή να σας…» Περισσότερα\n10.03.2010 Αναβολή ομιλίας Μανώλη Γλέζου Α Ν Α Κ Ο Ι Ν Ω Σ Η Η προγραμματισμένη για αύριο, Τετάρτη, 10.3.2010 ώρα 11:00, ομιλία του κ. Μανώλη Γλέζου αναβάλλεται λόγω προβλημάτων υγείας του ομιλητή, που προέκυψαν…» Περισσότερα


Η αναγνώριση των αντιπάλων, σπουδαία υπόθεση για την ΑΕΚ! - 12/01 20:25 : aek365\nΠαρασκευή 12 ΙΑΝ 2018 - 20:25 3 ΣΧΟΛΙΑ\nΗ αναγνώριση των αντιπάλων, σπουδαία υπόθεση για την ΑΕΚ!\n«Παίζει το καλύτερο ποδόσφαιρο, έχει την καλύτερη ομάδα». Θυμίζει τις παλιές, καλές, εποχές η παραδοχή της ομάδας του Χιμένεθ από αντίπαλους προπονητές και παίκτες…\nΜεγάλη υπόθεση η αναγνώριση των αντιπάλων. Όπως τότε, την χρυσή τριετία των πρωταθλημάτων, έτσι και τώρα η ΑΕΚ έχει την καλύτερη ομάδα και παίζει το καλύτερο ποδόσφαιρο, κάτι που έχουν φροντίσει να το παραδεχτούν ανοιχτά προπονητές και ποδοσφαιριστές που έχουν τεθεί αντιμέτωποι με την Ένωση. Μιλάμε για ένα φαινόμενο που στο ελληνικό ποδόσφαιρο δεν είναι και ότι πιο σύνηθες, να βγαίνει για παράδειγμα ο προπονητής του Ατρομήτου Νταμίρ Κάναντι και να παραδέχεται πως η ΑΕΚ έχει την καλύτερη ομάδα και τις περισσότερες πιθανότητες για τον τίτλο!\nΚαι κάνουμε την αρχή από τους Περιστεριώτες διότι αποτελούν πράγματι την μεγάλη έκπληξη του πρωταθλήματος και η γνώμη του προπονητή τους έχει ειδική βαρύτητα. Ο Νταμίρ Κάναντι, λοιπόν, έχοντας δει, έχοντας αντιμετωπίσει και έχοντας αξιολογήσει όλους τους διεκδικητές του τίτλου, είχε τονίσει σε παλαιότερες δηλώσεις του πως «Όλες οι ομάδες θέλουν να βγουν στην Ευρώπη και οι τέσσερις θέσεις είναι συνήθως κλεισμένες. Φέτος ο Παναθηναϊκός είναι λίγο αποδυναμωμένος, αλλά οι άλλες ομάδες είναι δυνατές. Ο Ολυμπιακός είναι ισχυρός, αλλά για μένα η ΑΕΚ αυτή τη στιγμή είναι η καλύτερη ομάδα στην Ελλάδα με τις περισσότερες πιθανότητες»!\nΣτο ίδιο μήκος κύματος και ο τεχνικός του Πλατανιά Χοσέ Εμανουέλ Ρόκα, που όταν ρωτήθηκε για το ποιον θεωρείς καλύτερο μεταξύ ΑΕΚ, Ολυμπιακού και ΠΑΟΚ, είχε δώσει την εξής απάντηση: «Είδα την ΑΕΚ, είναι πολύ καλή ομάδα, καλύτερη από τον Ολυμπιακό και τον ΠΑΟΚ εκτός έδρας. Ο ΠΑΟΚ είναι εντελώς διαφορετική ομάδα εντός έδρας. Αυτό πρέπει να αλλάξει για να φτάσει ο ΠΑΟΚ στο πρωτάθλημα. Η ΑΕΚ είναι πιο σταθερή».\nΟ, δε, ποδοσφαιριστής του Πανιωνίου Γιώργος Μασούρας, είχε τονίσει πως η ομάδα του παίζει το καλύτερο ποδόσφαιρο μαζί με την ΑΕΚ. «Πανιώνιος και ΑΕΚ φέτος παίζουν το καλύτερο ποδόσφαιρο»! Από την πλευρά του ο Στάικος Βεργέτης είχε σταθεί στην σταθερότητα που δείχνει η ΑΕΚ: «Αν μπορούμε να βρούμε ένα στοιχείο που θα κρίνει τον φετινό πρωταθλητή, αυτό είναι η σταθερότητα. Όποιος έχει την πιο σταθερή απόδοση στη διάρκεια της σεζόν, θα πανηγυρίσει στο τέλος τον τίτλο. Αυτή τη στιγμή η ΑΕΚ δείχνει η πιο σταθερή ομάδα».\nΧαρακτηριστικές είναι και οι δηλώσεις του αρχηγού της Λαμίας, Ανέστη Αναστασιάδη: «Παίξαμε σε ιδιαίτερες χρονικές στιγμές. ΑΕΚ και Ολυμπιακός είχαν υποχρεώσεις στην Ευρώπη και είχαν καταβληθεί πολύ, ήταν κουρασμένοι και όχι τόσο καλοί. Στη συνέχεια ήταν καλύτεροι, κυρίως η ΑΕΚ ήταν καλή», ενώ ο Άγγελος Αναστασιάδης σε συνέντευξη του είχε σταθεί στο ποδόσφαιρο που παίζει η ομάδα του Μανόλο: «Η ΑΕΚ δείχνει ότι πάει να γίνει καλύτερη δουλειά. Η ΑΕΚ είναι μια ομάδα που κατά διαστήματα έπαιζε και παίζει καλό ποδόσφαιρο».\nΤέλος δεν μπορούμε να μην θυμίσουμε και τα όσα είχε πει ο πρώην τεχνικός της Μίλαν Βιντσέντζο Μοντέλα, που είχε χρίσει φαβορί για πρόκριση στην επόμενη φάση του Europa League την ομάδα του και την ΑΕΚ: «Πιστεύω πως ναι, ακόμη δεν έχουμε προκριθεί και οι δύο αλλά το αξίζουμε. Είναι μια συμπαγής και γρήγορη ομάδα η ΑΕΚ. Η ατμόσφαιρα ήταν φανταστική, θαυμάσιο κοινό, υποστήριζε πολύ την ομάδα του και έτσι είναι το σωστό, αρκεί να μην υπερβάλουμε στις αντιδράσεις μας».\nΤα παραπάνω λόγια φανερώνουν μια μεγάλη αλήθεια, που ο Μανόλο, οι ποδοσφαιριστές του και όλος ο οργανισμός ΑΕΚ θα πρέπει να νιώθουν πολύ περήφανοι που λέγεται ανοιχτά. Πόσο μάλλον από αντιπάλους, σε μια χώρα που έχει ζήσει σκοτεινές περιόδους στο ποδόσφαιρο αλλά πλέον βρισκόμαστε σε μια εποχή που όπως όλα δείχνουν ο καλύτερος θα κερδίσει στο τέλος. Και η ΑΕΚ είναι η καλύτερη ομάδα, παίζοντας ξανά, όπως τότε, το καλύτερο ποδόσφαιρο…\nntagxan_irak - 13/1/2018 16:16\n....Η ΑΕΚ απο παλια που το ποδοσφαιρο δεν παιζοταν στο χορταρι και οι παικτες ειχαν φοβερες τεχνικες και παρουσιαζαν ενα ξεχωριστο θεαμα ενταξει και διαφορετικη ποιοτητα, συγκεντρωνε στην Φιλαδελφεια και οχι μονο, φιλαθους αλλων ομαδων αλλα και παικτες αλλων ομαδων ,που ηθελαν να απολαυσουν την καλη μπαλα και να περασουν μια ευχαριστη τοτε Κυριακη!!!\nΣημερα εχομε αλλης ποιοτητας ποδοσφαιρο με λιγες τριπλες,με ελαχιστες ατομικες προσπαθειες... παικτων απο την μια περιοχη στην αλλη. Σιγουρα το συγχρονο ποδοσφαιρο εχει γινει περισσοτερο στιβος με διαφορετικα τεχνικα και ιατρικα μεσα και εδω η χωρα μας εχει μεινει πολυ πισω,αφου δεν επενδυει σχεδον καμια ομαδα σε μεγαλα κεφαλαια αλλα και σε παικτες απο τις ακαδημιες της. Αλλα ακομη και αν προλαβει να ξεφυτρωσει κανενα ταλεντο την επομενη χρονια θα εχει πωληθει στο εξωτερικο για να κλεισει καποιες τρυπες στα ταμεια της ομαδος του.Ολοι λοιπον το ξερομε οτι δεν προκειται να φτιαξομε ομαδες, που να παιζουν ποδοσφαιρο οπως οι τελευταιες εστω ομαδες των πρωταθληματων της Ευρωπης. Ομως παρολα αυτα γουσταρομε ,να υποστηριζομε τις ομαδες μας που μυηθηκαμε απο τα παιδικα μας χρονια. Τωρα βεβαια καλο ειναι να ειμαστε χωρις φανατισμους ακομη και με την ομαδα του ...χωριου μας ,ομως οταν μιλαμε ολοι για πρωταθλημα ,κυπελο, Ευρωπη, εδω ολοι εχομε στο μυαλο μας τις μεγαλες Ελληνικες ομαδες και εμεις οι ΑΕΚΤΖΗΔΕΣ ΕΧΟΜΕ ΣΕ ΞΕΧΩΡΙΣΤΗ ΘΕΣΗ ΤΗΝ ΠΙΟ ΙΣΤΟΡΙΚΗ ΟΜΑΔΑ ,που μας γεμιζει υπερηφανεια οχι τοσο με τους αριθμους των πρωταθληματων, που εχομε κατακτησει, αλλα για την ποιοτητα του ποδοσφαιρου που γενικα παιζει αυτη η ομαδα, και κυριως το επιθετικο της ποδοσφαιρο, που δεν ειναι συμπτωση οτι ακομη και στις ισχνες οικονομοκα εποχες της , ειχε τους καλλιτερους ΣΕΝΤΕΡ-ΦΟΡ. Τι να μας πουν οι αλλοι? Με τι να συγκριθουν μαζι μας αν βαλομε...ΝΕΣΤΟΡΙΔΗΣ- ΜΙΜΗΣ ΠΑΠΑΙΩΑΝΝΟΥ( Μια επιθεση μονος του) -ΜΑΥΡΟΣ-ΜΠΑΓΙΕΒΙΤΣ-ΝΙΚΟΛΑΙΔΗΣ !!!!! Και σημερα παλι εχομε την καλλιτερη και ποιοτικοτερη ομαδα, και παλι με με τους καλλιτερους επιθετικους, για αυτο καταπινουν την γλωσσα τους οι αντιπαλοι και για αυτο μας γουσταρουν ολοι οι αλλοι ,που θελουν το καλο και καθαρο ποδοσφαιρο!!!!\nSotomayor - 13/1/2018 12:10\nΑσ προσγειωθουμε λιγο..Ενταξει ειναι ιεροσυλια να λεμε η να συγκρινουμε αυτην την ομαδα με αλλες εποχες..Απλως εδω παει το ρητο που λεει "στους τυφλους βασιλευει ο μονοφθαλμος" .. Το επιπεδο του πρωταθληματος μας ειναι πολυ χαμηλο ..πιστευω ομως οτι εχουμε της βασεις γιΑ να κανουμε κατι πολυ καλο στο μελλον..\ntaxiss21 - 13/1/2018 15:55\nΑς ειμαστε προσγειωμενοι οπως το λες.. οχι μεγαλα λογια και δουλεια οπως γινεται αυτη τη στιγμη απο προπονητη και παικτες για το μεγαλο στοχο μας. Εμενα προσωπικα με εχει πεισει οτι ο ομαδα θελει και μπορει να παιζει μεγαλη μπαλα.


Μοναστήρι Αγίου Νεοφύτου, Tala: Ενοικιαζόμενα για διακοπές | HomeAway\nΒρήκαμε 1.718 εξοχικά σπίτια. Επιλέξτε τις ημερομηνίες που επιθυμείτε και δείτε τη διαθεσιμότητα\nΒρείτε 548 Διαμερίσματα\nΒρείτε 913 Βίλες\nΜοναστήρι Αγίου Νεοφύτου: Βρείτε τις καλύτερες επιλογές τουριστική κατοικίας για τις διακοπές σας.\nΑναζητήστε 1.718 τουριστικές κατοικίες\nΜοναστήρι Αγίου Νεοφύτου, Tala: Πού να μείνετε;\nΜοναστήρι Αγίου Νεοφύτου: Στις καταχωρίσεις των καταλυμάτων μας για το 2019, θα βρείτε 1.718 διαφορετικά εξοχικά σπίτια. Από 188 Οικίες έως 548 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΠοια είναι η καλύτερη περιοχή για να μείνετε σε Μοναστήρι Αγίου Νεοφύτου;\nΕίτε ταξιδεύετε μόνοι σας είτε με την οικογένεια ή τους φίλους σας, ορίστε οι περιοχές με τη μεγαλύτερη επιλογή κατοικιών για πολυήμερες διακοπές ή απλώς για μια απόδραση το σαββατοκύριακο σε: Μοναστήρι Αγίου Νεοφύτου:\nΜπορώ να νοικιάσω Οικίες σε Μοναστήρι Αγίου Νεοφύτου;\nΝαι, φυσικά. Η HomeAway προσφέρει 188 Οικίες σε Μοναστήρι Αγίου Νεοφύτου. Άλλοι δημοφιλείς τύποι ενοικιαζόμενων καταλυμάτων σε Μοναστήρι Αγίου Νεοφύτου περιλαμβάνουν:\nΔιαμερίσματα: 548 ενοικιαζόμενα καταλύματα διακοπών\nΒίλες: 913 ενοικιαζόμενα καταλύματα διακοπών\nΜπορώ να βρω κατάλυμα διακοπών σε αυτόν τον προορισμό (Μοναστήρι Αγίου Νεοφύτου) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 1.483 τουριστικά καταλύματά μας σε Μοναστήρι Αγίου Νεοφύτου. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Μοναστήρι Αγίου Νεοφύτου;\nΝαι, η HomeAway προσφέρει μια επιλογή 1.718 διαθέσιμων τουριστικών καταλυμάτων για απευθείας κράτηση online και 783 για άμεση κράτηση κοντά σε Μοναστήρι Αγίου Νεοφύτου. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Μοναστήρι Αγίου Νεοφύτου!\nΜοναστήρι Αγίου Νεοφύτου - Εξερευνήστε προορισμούς στη γύρω περιοχή


Τα πραγματικά αίτια της επίθεσης στο τσιγάρο και το σαθρό άλλοθι της προστασίας της Υγείας | Condensation Cube Project\nBy condensationcube / Οκτώβριος 22, 2014 / #Οκνηρία_Acedia_Belphegor\nΒαθιά υποκριτική, παντελώς ατελέσφορη, επικίνδυνα θολή και σίγουρα κατάφορα «αντιδημοκρατική», αποδεικνύεται η «σπουδή» της Πολιτείας να απαγορεύσει το κάπνισμα σε δημόσιους χώρους, 6 χρόνια μετά τη σχετική υπουργική απόφαση που συμπεριέλαβε – με ορισμένες εξαιρέσεις – εντός της «κόκκινης»-απαγορευτικής γραμμής, τους χώρους εργασίας, τα κέντρα διασκεδάσεως, τα μπαρ και τα καφενεία.\nΑπό το 2008 μέχρι σήμερα βεβαίως κανείς δεν μπορεί να ισχυριστεί με βεβαιότητα ότι οι σχετικές απαγορεύσεις μείωσαν την κατανάλωση καπνού μιας και οι αλλεπάλληλες φορο-επιθέσεις του πάγιου και αναλογικού φόρου επιβάρυναν δραματικά την καπνική αγορά που σίγουρα εξώθησαν τους καπνιστές αν όχι στην …ακαπνία σίγουρα στη χρήση παράνομων και λαθραίων προϊόντων. Τα οποία παρεμπιπτόντως είναι τόσο ανεξέλεγκτα και ανθυγιεινά όσο και συμπληρωματικά μιας ευρύτερης παράνομης αγοράς που περιλαμβάνει το εμπόριο λευκής σαρκός, τη διακίνηση όπλων κ.ά. Σύμφωνα με μελέτη του ΙΟΒΕ, το λαθρεμπόριο τσιγάρων «έκαψε» μεταξύ άλλων και 700 εκατ. ευρώ έσοδα από τη φορολόγηση της νόμιμης αγοράς υπέρ του Δημοσίου.\nΤον περασμένο Μάρτιο η κ. Μακρή θέλησε να κόψει με το «στανιό» το τσιγάρο στους Έλληνες καπνιστές, κυρίως γιατί ο αντικαπνιστικός νόμος της υφυπουργού Υγείας, στους χώρους που απαγορεύει το κάπνισμα, εκτός από τους δημόσιους, εντάσσει και τους ιδιωτικούς που χρησιμοποιούνται για παροχή εργασίας. Είναι όμως δημόσιοι, οι χώροι εργασίας;\nΠοιος όμως αποφασίζει για τον χώρο του, ο εργοδότης ή το Δημόσιο; Είναι δημόσιος χώρος ένα καφενείο που οι θαμώνες επισκέπτονται για να εκτονωθούν, να απολαύσουν τον ελεύθερο χρόνο τους και να καταναλώσουν ένα νόμιμο προϊόν; Ας δούμε τι υποστηρίζει ο Aeon Skobble, καθηγητής Οικονομικών και Φιλοσοφίας του Πανεπιστημίου Bridgewater State, Southeastern Massachusetts στο απολαυστικό βίντεο που συνοδεύει την επιχειρηματολογία του με τίτλο «Απαγορεύοντας το κάπνισμα – απαγορεύοντας την ελευθερία» το οποίο δημοσιεύει το Learnliberty.gr.\n“Σε πολλές περιοχές σε ολόκληρη τη χώρα, βλέπουμε ολοένα και περισσότερες απαγορεύσεις του καπνίσματος στους δημόσιους χώρους. Αυτό φαίνεται σαν μια σύγκρουση ανάμεσα σε δικαιώματα, καθώς ο καπνιστής ισχυρίζεται «Έχω το δικαίωμα να καπνίζω!», ενώ ο μη καπνιστής θα πει «Έχω το δικαίωμα να αναπνέω καθαρό αέρα!». Σε πολλές όμως από τις περιοχές αυτές, η έννοια του δημόσιου χώρου περιλαμβάνει μπαρ ή εστιατόρια. Και υπάρχει ένας σημαντικός λόγος που αυτοί οι χώροι δεν είναι δημόσιοι, αλλά ιδιωτικοί:\nTα μπαρ και τα εστιατόρια έχουν ιδιοκτήτες, όπως ακριβώς εσείς είστε οι ιδιοκτήτες των σπιτιών σας. Αν είστε στο σπίτι μου, δεν έχετε δικαίωμα να καπνίσετε, εκτός αν εγώ πω ότι μπορείτε να καπνίσετε. Και αν είμαι στο σπίτι σας, δεν έχω δικαίωμα στον καθαρό αέρα, εκτός αν εσείς πείτε ότι το έχω. Αν είμαι στο σπίτι σας, το αν θα καπνίσουμε ή όχι εξαρτάται από το ποιοι είναι οι κανόνες σας.\nΑν είμαστε σπίτι μου, το αν θα καπνίσουμε ή όχι εξαρτάται από το ποιοι είναι οι δικοί μου κανόνες. Και όπως θα περίμενε κανείς ότι εσείς θα θέτετε τους κανόνες για το δικό σας σπίτι, σίγουρα και ο εστιάτορας θα έπρεπε να μπορεί να θέσει κανόνες για το τι συμβαίνει στο εστιατόριο του. Δεν έχετε το δικαίωμα να παραπονιέστε – είτε επιτρέπεται, είτε απαγορεύεται το κάπνισμα. Κι αυτό γιατί το εστιατόριο δεν είναι δικό σας. Ο εστιάτορας ξέρει την πελατεία του. Ξέρει αν το κατάστημα είναι τέτοιο που θα το συμφέρει περισσότερο να επιτρέψει ή να απαγορεύσει το κάπνισμα. Γιατί λοιπόν να μην αφήνουμε τον εστιάτορα να παίρνει αυτές τις αποφάσεις για το κατάστημά του, όπως ακριβώς και εσείς μπορείτε να θέσετε αυτούς τους κανόνες για το δικό σας σπίτι; Άλλωστε, δεν είστε υποχρεωμένοι να πάτε στο εστιατόριο. Αν θέλετε να πάτε σε ένα εστιατόριο όπου το κάπνισμα δεν επιτρέπεται, τότε θα έπρεπε να πάτε σε ένα εστιατόριο όπου το κάπνισμα δεν επιτρέπεται. Αν θέλετε να πάτε σε ένα εστιατόριο όπου το κάπνισμα επιτρέπεται, τότε θα έπρεπε να πάτε σε ένα τέτοιο εστιατόριο. Με το να το διατυπώσουμε όμως αυτό με όρους σύγκρουσης δικαιωμάτων, χάνουμε το σημαντικό σημείο που είναι το για τίνος τα δικαιώματα μιλάμε. Δεν έχουμε να κάνουμε με μια σύγκρουση ανάμεσα στα δικαιώματα των καπνιστών και σε εκείνα των μη καπνιστών.\nΠρόκειται στην πραγματικότητα για ένα ζήτημα δικαιωμάτων των ιδιοκτητών. Στην ιδιοκτησία σας, έχετε το δικαίωμα να καπνίζετε, όπως έχετε και το δικαίωμα να έχετε ένα περιβάλλον χωρίς καπνό. Όμως δεν έχετε δικαίωμα στην μία ή την άλλη κατάσταση αν βρίσκεστε στην ιδιοκτησία κάποιου άλλου. Τα δικαιώματα του ιδιοκτήτη είναι αυτά που θα πρέπει να καθορίζουν τους όρους χρήσης της εν λόγω ιδιοκτησίας. Δεν έχετε δικαιώματα που υπερισχύουν έναντι των δικαιωμάτων του ιδιοκτήτη. Αν είμαι στο δικό σας εστιατόριο, το αν μπορώ να καπνίσω ή όχι εξαρτάται από εσάς, όχι από μένα”.\nΤην άποψη αυτή φαίνεται να ενστερνίζεται και το ΣτΕ που έχει αποφανθεί ότι πρόκειται για περιορισμό στην ελευθερία όσων επιλέγουν να καπνίζουν σε καφετέριες, καφενεία, ταβέρνες, μπαρ και άλλους τέτοιου είδους χώρους. Ωστόσο, η απαγόρευση αυτή είναι θεμιτή, κατά το ΣτΕ, διότι το σχετικό μέτρο στηρίζεται στο άρθρο 21 παράγραφος 3 του Συντάγματος, που προβλέπει την υποχρέωση του κράτους να μεριμνά για την προστασία της υγείας των πολιτών. Στην περίπτωση λοιπόν αυτή το ΣτΕ δέχεται την επίκληση του Συντάγματος, το οποίο προφανώς ισχύει για άλλες περιπτώσεις στις οποίες το κράτος καταδεικνύει ολέθρια ολιγωρία: Στην πολιτική Υγείας, στο θέμα των φαρμάκων, στο ζήτημα των εθνικών δρόμων.\nΤο πιο σημαντικό που βλάπτει την υγεία αλλά απειλεί και τη ζωή των Ελλήνων; Η πολιτική της συγκυβέρνησης και των μνημονίων. Ο αριθμός των αυτόχειρων, των εγκεφαλικών και εμφραγμάτων μεταξύ μη καπνιστών αποδεικνύει του λόγου το αληθές. Το κάπνισμα τους έφταιξε…. Προφανώς η σπουδή τους για περιορισμό ελευθεριών είναι εντονότερη από αυτήν της προστασίας της Υγείας.


Τούρτα Δίχρωμης Κουβερτούρας Ψυγείου - gourmed.gr\nΔημοσιέυτηκε: Tue, 11/21/2017 - 19:16 || Ενημερώθηκε: Fri, 01/05/2018 - 12:50\nΥπάρχει μια έκφραση που λέει… δεν έχω λόγια… ναι, ναι δεν έχω λόγια για αυτήν την φανταστική, απλούστατη, σοκολατένια απόλαυση, αυτήν την Τούρτα Δίχρωμης Κουβερτούρας Ψυγείου, που θα γίνει η αγαπημένη σας τούρτα για σας ή για δώρο σε αγαπημένους φίλους.\n(για μια στρογγυλή φόρμα 22 εκ.)\nΤο πρώτο που κάνω είναι να ξεφλουδίσω τα αμύγδαλα, ζεματώντας τα σε καυτό νερό. Εκτός αν τα πάρετε αποφλοιωμένα.\nΤα χοντροκόβω, τα σοτάρω σε τηγανάκι και τα αφήνω στην άκρη.\nΈχοντας χαμηλώσει τη θερμοκρασία, ανακατεύω καλά ώσπου να δέσουν πολύ καλά τα υλικά.\nΚατεβάζω από τη φωτιά, ρίχνω τα σοταρισμένα αμύγδαλα και ανακατεύω και πάλι.\nΦοδράρω τη φόρμα μου με την διάφανη μεμβράνη με δύο φύλλα, έτσι ώστε να σχηματιστεί ένας σταυρός και τα τελειώματα του να εξέχουν αρκετά γιατί με αυτά θα σκεπάσω στο τέλος την τούρτα.\nΡίχνω το μείγμα λευκής κουβερτούρας στην φόρμα και την βάζω για 20-25 λεπτά στην κατάψυξη ώστε να σφίξει η σοκολάτα, αλλά όχι να παγώσει. Προσοχή, όχι περισσότερο χρόνο.\nΌσο έχω τη φόρμα στην κατάψυξη, κάνω την ίδια διαδικασία και με την σκούρα κουβερτούρα.\nΤην βάζω σε κομματάκια σε μπεν μαρίν, αφήνω να αρχίσει να λιώνει, ρίχνω τα 400 γρ. κρέμας γάλακτος και τη δεύτερη βανίλια.\nΑνακατεύω καλά ώσπου να ομογενοποιηθούν τα υλικά.\nΑφού έχουν περάσει τα 20 λεπτά, βγάζω την φόρμα με τη λευκή σοκολάτα από την κατάψυξη και προσεχτικά ρίχνω το μείγμα της σκούρας κουβερτούρας. Σκεπάζω προσεχτικά το μείγμα της κουβερτούρας με τη μεμβράνη που περισσεύει και βάζω το γλυκό μου στο ψυγείο πια, τουλάχιστον για 5 ώρες ώστε και τα δύο μείγματα της τούρτας να σφίξουν πολύ καλά.\nΕγώ άφησα την φόρμα στο ψυγείο όλο το βράδυ. Και νομίζω αυτό είναι και το καλύτερο.\nΑκόμα μία υπέροχη συνταγή από την βραβευμένη Δήμητρα Χερουβείμ και το blog της http://www.foodcollection.gr/ όπου μπορείτε να βρείτε και άλλες πολλές συνταγές της.


Ρεάλ Μαδρίτης: Δεν τα βρίσκουν ούτε για το ποιος θα κρατήσει το λάβαρο! (vid) | Lamianow.gr\nΤο λάβαρο της Ρεάλ Μαδρίτης έκανε… βόλτες λίγο πριν τη φωτογράφιση της ομάδας, στην αναμέτρηση με την Παρί Σεν Ζερμέν\nΗαγωνιστική κατάσταση στην οποία βρίσκεται η Ρεάλ Μαδρίτης την έχει φέρει στο επίκεντρο, με αποτέλεσμα καμία λεπτομέρεια να μη μένει ασχολίαστη. Το κλίμα εντός των αποδυτηρίων της ομάδας του Ζινεντίν Ζιντάν, ο οποίος δέχεται τα πυρά του ισπανικού Τύπου, φαίνεται ακόμα και στη στιγμή που οι ποδοσφαιριστές ετοιμάζονται για την φωτογραφία της 11άδας πριν από την έναρξη αγώνα.\nΣτο Παρίσι,το λάβαρο του συλλόγου… έκανε βόλτες λίγο πριν την αναμνηστική φωτογραφία, με φόντο την αναμέτρηση με την Παρί Σεν Ζερμέν. Ο Ραφαέλ Βαράν το έδωσε στον Γκάρεθ Μπέιλ, ο οποίος τον κοιτούσε απορημένος και δεν άπλωσε το χέρι να το πάρει, παρά μόνο όταν διαπίστωσε πως ο Βαράν δε θα το πάρει από μπροστά του. Τελικά, το λάβαρο κατέληξε στα χέρια του Ντάνι Καρβαχάλ.\nΑπέραντη θλίψη: Έφυγε από τη ζωή 4χρονο αγελούδι από τον Τύρναβο